একটি মাত্র ছবির মাধ্যমে যে ব্যক্তি বাংলদেশের
চলচিত্রাঙ্গণে গৌরবময় আসন
প্রতিষ্ঠা করতে পেরেছিলেন তিনি হচ্ছেন মসিহউদ্দিন
শাকের৷ তাঁর এই উল্লেখযোগ্য
ছবিটি হচ্ছে আবু ইসহাকের লেখা সূর্য দীঘল বাড়ী৷
দ্বিতীয় কোন ছবি না করলেও এ
ছবিটি সাফল্যের জন্য তিনি হয়েছেন এফডিসি'র আজীবন
সদস্য৷ স্বাধীনতার পরবর্তী
সময়ে সাধারণ গ্রামবাংলার জীবন ঘনিষ্ট কাহিনী নিয়ে
নির্মিত হয় 'সূর্য দীঘল
বাড়ী' ছবিটি৷ একটি অসাধারণ গল্প মসিহউদ্দিন
শাকেরের পরিচালনায় আরও অসাধারণ,
এবং জীবনমুখী ছবি হয়ে উঠেছিল বাংলার মানুষের
কাছে৷ বিভিন্ন চলচিত্র উত্‍সবে
ছবিটির মাধ্যমে তিনি বাংলাদেশকে বিশ্বের
চলচিত্রপ্রেমীদের কাছে পরিচয় করিয়ে
দিতে পেরেছিলেন৷ <p>