ছয় বছর বয়সে কৃষ্ণনগরের রামবং প্রাথমিক বিদ্যালয়ে
ভর্তি হওয়ার মাধ্যমে ড. রশীদ
তাঁর শিক্ষাজীবন শুরু করেন। সেখানে কয়েক বছর পড়ার
পর তাঁর বাবা তাঁকে কৃষ্ণনগর
কলেজিয়েট স্কুলে পঞ্চম শ্রেণীতে ভর্তি করিয়ে দেন।
স্কুলটা ছিল খুব নামকরা। স্কুলের
যে বিরাট ভবনটায় ক্লাস হতো সেটা মনমোহন বসু নামে
একজন খুব নামকরা
ব্যারিস্টারের বাড়ি ছিল, যা তিনি মারা যাওয়ার আগে
ঐ স্কুলে দান করে দেন। তখন
ঐ স্কুলে তিনি ছাড়া আর মুসলমান ছাত্র ছিল মাত্র
কয়েকজন। পড়াশুনায় ভালো বলে
স্কুলের সবার কাছে তিনি "ভালো ছেলে" বলেই পরিচিত
ছিলেন, আর শিক্ষকদের কাছে
ছিলেন অত্যন্ত স্নেহের পাত্র। বন্ধু নিশাপতি মুখার্জী,
ক্ষিতিশচন্দ্র চক্রবর্তী,
দেবদাস ভট্টাচার্য, রজত মুখার্জী ইত্যাদি সবার কাছেই
তিনি ছিলেন ভালোবাসার
পাত্র। স্কুলের প্রতিটি পরীক্ষায় ভালো ফলাফলের জন্যে
বা ক্লাসে ভালো উপস্থিতির জন্যে
প্রতিবারই তিনি বিভিন্ন বই পুরস্কার পেয়েছেন।
সেগুলির মধ্যে সত্যজিৎ রায়ের "আম
আটির ভেঁপু" বইটি ছিল তাঁর খুবই প্রিয়। 
<p>
স্কুলে পড়ার সময় ব্যারিস্টার চিত্তরঞ্জন দাস এবং আরও
অনেক বড় বড় ব্যারিস্টারের
নাম শুনে তাঁর ইচ্ছা হয়েছিল বড় হয়ে ব্যারিস্টার
হবেন। তবে কলেজে ওঠার পর থেকে
সে ইচ্ছা আর হয়নি। কলেজে আসার পর থেকেই তিনি
পদার্থবিজ্ঞান পড়ার সিদ্ধান্ত নেন
এবং সেই তখন থেকে এখন পর্যন্ত পদার্থবিজ্ঞানের 
উপরই
গবেষণা করে চলেছেন। তাঁর
পদার্থবিজ্ঞানে আসার পিছনে প্রধান প্রেরণা ছিলেন
তাঁর বাবা। বাবাও ছাত্রজীবনে
পদার্থবিজ্ঞানের খুব ভালো ছাত্র ছিলেন এবং
পদার্থবিজ্ঞানের শিক্ষক হিসেবেও ছিলেন
খুবই নামকরা। 
</p><p>
দশম শ্রেণী পর্যন্ত ড. রশীদ কৃষ্ণনগরের ঐ স্কুলেই
লেখাপড়া করেছেন। ১৯৪৭ সালে
বাংলা বিভাগ হলে তাঁর বাবাকে বদলি করে ঢাকা
পাঠানো হলো। ঢাকা এসে বাবা
ঢাকা কলেজে পদার্থবিজ্ঞানের অধ্যাপক হিসেবে যোগ
দিলেন। পরিবারের বাকিরা তখনও
কৃষ্ণনগরেই থেকে গেলেন। বড় ছেলে হওয়ায় বাবার
অনুপস্থিতিতে তখন পরিবারের
অভিভাবক হলেন ড. রশীদ। এর প্রায় বছরখানেক পরে
১৯৪৮ সালের প্রথমদিকে
পরিবারের সবাইকে নিয়ে বাবা ঢাকায় আসলেন। ট্রেনে
করে ঢাকায় আসার সময়
দুর্ভাগ্যজনকভাবে তাঁর স্কুল থেকে উপহার পাওয়া সেই
"আম আটির ভেঁপু"সহ অন্য বইগুলি
হারিয়ে যায়। ঢাকা এসে তাঁর বাবা তাঁকে ভর্তি করিয়ে
দিলেন ঢাকা কলেজিয়েট
স্কুলে। তখন তাঁর ম্যাট্রিকুলেশন পরীক্ষার মাত্র তিন
মাস বাকি ছিল। এখানে তাঁর
কোনোকিছুই ভালো লাগতো না, বারবার কৃষ্ণনগরের 
সেই
স্কুলটার কথা মনে পড়তো। নতুন
স্কুলে ক্লাস তেমন একটা করা হয়নি। তিনি ১৯৪৮ সালে
তত্‍কালীন <font size="2" 
face="Arial"> East Bengal
Secondary Education Board </font> এর অধীনে
ম্যাট্রিকুলেশন পরীক্ষায় 
অংশগ্রহণ করে স্টারমার্কস সহ তিনটি বিষয়ে লেটার
মার্কস (শতকরা ৮০ নম্বর এবং তার উপরে) পেয়ে 
সম্মিলিত 
মেধা তালিকায় প্রথম শ্রেণীতে চতুর্থ স্থান অধিকার করে
উত্তীর্ণ হন এবং এই ফলাফলের জন্যে একটি প্রথম গ্রেড
সরকারি 
বৃত্তি লাভ করেন। 
</p><p>
তিনি ১৯৫০ সালে ইন্টারমিডিয়েট সায়েন্স পরীক্ষায়
স্টারমার্কসসহ চারটি প্রধান
বিষয়ের সবগুলিতে (ইংরেজী, পদার্থবিজ্ঞান, রসায়ন
বিজ্ঞান ও গণিত) লেটার মার্কস
পেয়ে সম্মিলিত মেধাতালিকায় প্রথম শ্রেণীতে তৃতীয়
স্থান অধিকার করে উত্তীর্ণ হন
এবং এই ফলাফলের জন্যেও একটি প্রথম গ্রেড সরকারি
বৃত্তি লাভ করেন। তাঁর ইংরেজিতে
লেটার মার্কস পাওয়াটা ছিল তখনকার সময়ে একটা 
বিরল
ঘটনা। 
</p><p>
এরপর তিনি এসে ভর্তি হন ঢাকা বিশ্ববিদ্যালয়ের
পদার্থবিজ্ঞান বিভাগে। তিনি ১৯৫৩
সালে এই বিভাগ থেকে প্রথম শ্রেণীতে প্রথম স্থান
অধিকার করে বি.এসসি. সম্মান
ডিগ্রি অর্জন করেন। ১৯৫৪ সালে তিনি ঐ বছর
বিশ্ববিদ্যালয়ের সব স্নাতকের মধ্যে
সমন্বিতভাবে সর্বোচ্চ নম্বর পাওয়ার জন্যে ঢাকা
বিশ্ববিদ্যালয়ের রাজা কালীনারায়ণ
বৃত্তি লাভ করেন। 
</p><p>
তিনি ১৯৫৪ সালে ঢাকা বিশ্ববিদ্যালয় থেকে
পদার্থবিজ্ঞান বিষয়ে পুনরায় প্রথম
শ্রেণীতে প্রথম স্থান অধিকার করে এম.এসসি. ডিগ্রি
অর্জন করেন এবং ঢাকা
বিশ্ববিদ্যালয়ের ওভারসীস বৃত্তি <font size="2"
face="Arial"> (Overseas 
Scholarship) </font>  নিয়ে উচ্চতর
শিক্ষালাভের জন্য যুক্তরাজ্যের গ্লাসগো বিশ্ববিদ্যালয়ে
<font size="2" face="Arial"> 
(University of Glasgow,
UK) </font> যান। 
</p><p>
গ্লাসগো বিশ্ববিদ্যালয়ে গিয়ে তিনি প্রফেসর আর. জি.
মুরহাউজ এবং প্রফেসর বি.
এইচ. ব্রান্সডেনের <font size="2" face="Arial">
(Professor R.G. 
Moorhouse and Professor 
B.H. Bran sden) </font>
তত্ত্বাবধানে ক্ষেত্র তত্ত্বে টাম-ডানকফ আসন্ন মান
<font size="2" face="Arial">
(Tamm-Dancoff Approximation
in Field Theory) </font>  ব্যবহার করে কে-মেসন
নিউক্লিয়ন-এর একটি সমস্যার উপর 
কাজ
করে ১৯৬০ সালে ঐ বিশ্ববিদ্যালয় থেকে তাত্ত্বিক
পদার্থবিজ্ঞানে পিএইচডি ডিগ্রি
অর্জন করেন। </p><p>
