এ. এম. হারুন অর রশীদ (আবুল মকসুদ হারুন
অর রশীদ) ১৯৩৩ সালের ১লা
মে বরিশাল জেলার নলছিটি উপজেলার বাহাদুরপুর গ্রামে
জন্মগ্রহণ করেন। বাবা মকসুদ
আলী ছিলেন বরিশাল জেলার প্রথম ব্যক্তি যিনি কলকাতা
বিশ্ববিদ্যালয় থেকে
অ্যাপ্লাইড ফিজিক্সে এম.এসসি. ডিগ্রি অজন করেছিলেন।
এম. এসসি. পাশ করার পর
তিনি কৃষ্ণনগর কলেজে শিক্ষকতা করেন (বাংলা বিভাগ
হওয়ার আগে নদীয়া জেলার একটা
সাবডিভিশন ছিল কুষ্টিয়া, আর তার সবচেয়ে বড় শহর
ছিল কৃষ্ণনগর)। ১৯৪৭ সালে
বাংলা বিভাগ-এর পর মকসুদ আলী ঢাকায় এসে
ঢাকা কলেজের পদার্থবিজ্ঞানের
অধ্যাপক হিসেবে
যোগদান করেন। এরপর কিছুদিন কারমাইকেল কলেজে
(বর্তমান রংপুর কারমাইকেল কলেজ)
থাকার পর সেখান থেকে আবার ঢাকায় ফিরে আসেন
<font size="2" face="Arial"> 
A.D.P.I. (Assistant Director
of Public Instruction) </font> হয়ে। এখানে
চাকুরিরত থাকা অবস্থায় ১৯৭১ 
সালে বাংলাদেশ হওয়ার কিছু পরে একদিন তাঁর পরিচিত
কিছু জুনিয়র কলেজ শিক্ষক যারা কখনও
মুক্তিযুদ্ধ করেননি, তাঁর কাছে এসে মুক্তিযোদ্ধার সনদ
দাবী করেন। এতে জনাব মকসুদ
আলী অস্বীকৃতি জানালেও যখন তারা পিছু ছাড়ছিলেন না
তখন একদিনের নোটিশে তিনি ঐ
চাকরি থেকে স্বেচ্ছায় অবসর গ্রহণ করেন। সারাজীবন
সততা আর আদর্শের সাথে পথ চলে
প্রায় ৬৫ বছর বয়সে তিনি মারা যান। এর দুই বছর পর
ড. রশীদের মা জাহানারা
বেগমও ৬০ বছর বয়সে মারা যান। 
<p>
ড. রশীদের দাদার নাম ছিল মৌলবী জাবেদ আলী
মুন্সী। ড. রশীদের জন্মের আগেই
তিনি মারা যান। নানা আকরাম আলী মুন্সী ছিলেন
বাহাদুরপুর গ্রামের অত্যন্ত নামকরা
এবং সম্ভ্রান্ত একজন ব্যক্তিত্ব। তাঁর সিনিয়র উকিল
আব্দুল মো. ওহাব সাহেব যখন
পাকিস্তানের পার্লামেন্টের স্পিকার হলেন তখন তিনি
ওহাব সাহেবের অফিসে কাজ
করতেন। তিনি এ. কে. ফজলুল হক সাহেবের খুব 
পরিচিত
লোক ছিলেন। এ. কে. ফজলুল হক
যখন দেশের প্রধানমন্ত্রী হলেন তখন বাংলার মুসলমান
চাষীদের অবস্থা ছিল খুবই
করুণ। তাদের টাকা পয়সা বলতে কিছুই ছিল না। তাই
তারা চাষাবাদের জন্য গ্রামের
মহাজনদের কাছ থেকে টাকা ঋণ করতো। মহাজনদের
বেশিরভাগই ছিল হিন্দু। চাষীরা
ঋণের টাকা শোধ করতে না পারলে চক্রবৃদ্ধি হারে তা
বেড়ে তাদের একেবারে সর্বশান্ত
হওয়ার
মতো অবস্থা হতো। চাষীদের দুর্ভোগ লাঘবের জন্যে 
ফজলুল
হক সাহেব ঋণ সালিসি আইন
নামে একটি আইন করলেন এবং ঋণ সালিসি বোর্ড নামে
একটি বোর্ড গঠন করলেন। ড.
রশীদের নানা তখন তাঁর এলাকায় ঐ বোর্ডের চেয়ারম্যান
নির্বাচিত হলেন। তাঁর বাড়ির
সামনে একটা বিরাট ঘর তৈরি করে সেখানে তিনি
বসতেন আর গ্রামের সব লোক তাদের
বিভিন্ন সমস্যা নিয়ে সেখানে আসতো। যেসব চাষী
মহাজনের ঋণের টাকা শোধ করতে
পারতো না তারা আসতো দরখাস্ত নিয়ে। তখন বোর্ডে
তাদের বিচার করা হতো এবং
অধিকাংশ ক্ষেত্রেই চাষীদের মাফ করে দেওয়া হতো।
এছাড়া গ্রামের বিভিন্ন উন্নয়ন কাজে
যেমন নলছিটি থানা থেকে একেবারে গ্রাম পর্যন্ত
রাস্তা তৈরির ব্যাপারে তাঁর নানার
ভূমিকাই ছিল সবচেয়ে বেশি। ফজলুল হক সাহেবের 
আরও
বিভিন্ন কাজ যেমন ঢাকার ইডেন
কলেজ, কলকাতায় মহিলা কলেজসহ বিভিন্ন গ্রামে স্কুল
স্থাপন করা প্রভৃতি কাজে তাঁর
নানা বিশেষভাবে জড়িত ছিলেন। গ্রামের লোকেরা তাই
তাঁকে অত্যন্ত শ্রদ্ধা করতো। 
</p><p>
ড. রশীদের একমাত্র মামা শামসুদ্দীন আবুল কালাম
ছিলেন বাংলা সাহিত্যের অত্যন্ত
নামকরা একজন কথাসাহিত্যিক ও উপন্যাসিক। তখনকার
সময়ে তিনি ছিলেন উভয় বাংলায়
অত্যন্ত পরিচিত একমাত্র মুসলমান গল্প লেখক। কলেজ
জীবনে তিনি নিখিল বঙ্গ ছাত্র
কংগ্রেসের
কেন্দ্রীয় কমিটির সদস্য ছিলেন এবং আর. এস. পি.
পার্টির সঙ্গে যুক্ত থেকে
ব্রিটিশবিরোধী আন্দোলনে অংশগ্রহণ করেন। দেশ
বিভাগের পর ১৯৫০ সালে তিনি ঢাকায়
এসে প্রথমে পূর্ব পাকিস্তান সরকারের প্রচার ও তথ্য
দপ্তরে সহকারী পরিচালক পদে
যোগদান করেন। পরে তিনি ঐ অফিসেই 'মাহে নও'
পত্রিকার সম্পাদক হন। ষাটের দশকে
তিনি রোম বিশ্ববিদ্যালয় থেকে 'ডি লিট' উপাধি এবং
রোমের এক্সপেরিমেন্টাল সেন্টার
অব সিনেমাটোগ্রাফি থেকে চলচ্চিত্রবিষয়ক ডিপ্লোমা
লাভ করেন। ১৯৭১ সালে
বাংলাদেশের স্বাধীনতা সংগ্রামে মুজিবনগর সরকারের
পক্ষে আন্তর্জাতিক সমর্থন লাভের
ব্যাপারে তিনি বিশেষ ভূমিকা পালন করেন।
শামসুদ্দীনের মুখ্য পরিচয় একজন
কথাশিল্পী হিসেবে। জীবনের শেষদিকে শামসুদ্দীন আবুল
কালাম
ইউনেস্কোর কিছু ডকুমেন্টারি
ফিল্ম তৈরি করেন। তিনি চলচ্চিত্র পরিচালক ভিক্টর ডি
সিলভার সহযোগী হিসেবে কাজ
করেছেন। সাহিত্যে অবদানের জন্য ১৯৯৪ সালে তিনি
বাংলা একাডেমী পুরস্কার লাভ
করেন। তিনি ১৯৯৭ সালের ১০ই জানুয়ারি রোমে 
মৃত্যুবরণ
করেন এবং সেখানেই তাঁকে
সমাহিত করা হয় (তথ্যসূত্র : বাংলাপিডিয়া, খণ্ড-৯
(রহি-সখি), পৃষ্ঠা-২৮৮,
সংগ্রাহক- গোলাম কিবরিয়া পিনু; এবং পাবলিক
লাইব্রেরি, শাহবাগ, ঢাকা)। 
</p><p>
তিন ভাই আর পাঁচ বোনের মধ্যে ড. রশীদ সবার বড়।
মেজভাই এ. এম. জাহাঙ্গীর কবীর
একজন অবসরপ্রাপ্ত প্রকৌশলী, আর
ছোটভাই এ. এম. জাহিদ রেজা
পেশায় একজন ডাক্তার। পাঁচ বোন রানী, মীরা, বীনা,
খুকু আর শেফু। </p><p>