১৯৫২ সাল, পূর্ব পাকিস্তানের ছাত্র সমাজ রাষ্ট্রভাষা
বাংলার দাবিতে আন্দোলনমুখর।
একুশে ফেব্রুয়ারির দিন মিছিলে গুলিবর্ষণ হলো। ভাষার
জন্য জীবন দিলেন সালাম,
বরকত, রফিক, জব্বার। ঢাকা মেডিকেল কলেজ চত্বরে
ভাষা শহীদদের মৃতদেহ দেখার জন্য
ছাত্র-জনতার ভিড় জমে গেল। শহীদ বরকতের মৃতদেহ 
দেখে
সেদিন ঢাকা কলেজের এক
ছাত্রের ভাবান্তর হলো অন্যরকম। তাঁর মনে হলো, বরকত
তো আর অন্য কেউ নয় সে যেন
তাঁরই ভাই। মনের ভেতর তৈরি হলো তাঁর কবিতার 
লাইন
'আমার ভাইয়ের রক্তে রাঙানো
একুশে ফেব্রুয়ারি, আমি কি ভুলিতে পারি।' এভাবেই
লেখা হয়ে গেল একটি দীর্ঘ
কবিতা। সেদিনের কলেজ পড়ুয়া মাত্র আঠারো বছর 
বয়সী
ওই তরুণের নাম হচ্ছে আবদুল
গাফফার চৌধুরী। তার সেই দীর্ঘ কবিতাটিতে প্রথমে
সুর দেন আবদুল লতিফ। পরবর্তীতে
আলতাফ মাহমুদের সুরে ওই কবিতাটি প্রভাত ফেরির 
গান
হিসেবে অমর একুশের ব্যঞ্জনা
নিয়ে আসে। যতদিন একুশে ফেব্রুয়ারি থাকবে ততদিন
বেঁচে থাকবে ওই গান আর বাঙালী
জাতি স্মরণ করবে একজন আবদুল গাফফার চৌধুরীকে। 
<p>