সেই পঞ্চাশের দশকে পুরনো ঢাকার বাড়ির রকম-সকমই
ছিল আলাদা। বিশাল বাড়ি, মাঝে
উঠোন। একেকটি বাড়িতে দু-চারটা কিংবা তারও বেশী
পরিবার অনায়াসে বাস করতে
পারত। মোরশেদুল ইসলামদের বাড়িটাও ছিল ঠিক
সেরকমই। শৈশব থেকেই মোরশেদুল
ইসলামের নির্দেশনা ও অভিনয়ের প্রতি অন্যরকম আগ্রহ
কাজ করত। যদিও নির্দেশনা
শব্দটির মধ্যে একটি পরিণত বা বয়স্কভাব আছে কিন্তু
ছোট্ট মোরশেদুল যখন যেখানে
সুযোগ পেয়েছেন সেখানেই তাঁর প্রতিভার প্রকাশ করতে
দ্বিধা বোধ করেননি। শৈশব
থেকেই তিনি সাংস্কৃতিক কর্মকান্ডের সাথে জড়িত
ছিলেন। অর্থাত্‍ একটি স্কুল পড়ুয়া
ছেলের জন্য অভিনয়, স্কুলের নাটক মঞ্চস্থ করা সহ আর
যা যা সম্ভব তিনি তার সব
কিছুই করেছেন। তাঁর বড় ভাইয়ের (মোরশেদুল ইসলামের
চেয়ে প্রায় ২৫ বছরের বড়) ছিল
ছয় মেয়ে যার ফলে শৈশবে মোরশেদুল হাতের নাগালেই
একটি রেডিমেড নাট্যদল পেয়ে
যান। মোর্শেদের মেজো বোন থাকতেন করাচীতে। তার
স্বামী ১৯৫৮ সালে ক্যান্সারে
আক্রান্ত হয়ে মারা গেলে তিনিও ঢাকায় চলে আসতে
বাধ্য হন। সেজো বোনের ছিল দুই
ছেলে দুই মেয়ে। সুতরাং ছোট্ট মোর্শেদকে একটি দল
করতে বেশি দূর যেতে হয়নি।
<p>
সন্ধ্যা নেমে এলে মোর্শেদ নিজেই ঘরোয়া পরিবেশে তাঁর
বিশেষ দর্শকদের  জন্য
প্রদর্শনীর ব্যবস্থা করতেন। তা হলো একটি বাক্সের
মধ্যে বিভিন্ন খবরের কাগজ থেকে
আঁকা ছবি সংগ্রহ করে বাইস্কোপের ব্যবস্থা করতেন।
এখান থেকেই সাত-আট বছরের ছোট্ট
মোরশেদুল ইসলামের মধ্যে ছবি তৈরির ইচ্ছাটা চলে
আসে। এছাড়া প্রায়ই বাসাতে নাটক
মঞ্চস্থ করতেন। বাসার বড় খাটটা হোত স্টেজ আর
পরিবারের অন্যান্য সদস্যরা ছিলেন
সেই নাটকের দর্শক।
মোর্শেদের সেজভাই এ্যাডভোকেট কামরুল ইসলাম ছিলেন
মুক্তিযোদ্ধা। ১৯৭২ সালে তিনি
মুক্তিযুদ্ধ থেকে ফিরে আসলে যুদ্ধে ব্যবহৃত অস্ত্র (তখনো
মুক্তিযুদ্ধে ব্যবহৃত অস্ত্র জমা
দেওয়া হয়নি) দিয়ে মুক্তিযুদ্ধের নাটকগুলো মঞ্চস্থ
করতেন। মুক্তিযুদ্ধের সময়
মোর্শেদের বয়স ছিল ১৪ বছর। স্বাধীনতা যুদ্ধ কিশোর
মোর্শেদের মধ্যে ব্যাপক প্রভাব
ফেলেছিল। তাঁর পরিবার ছিল রক্ষণশীল মুসলিম পরিবার
এবং মোরশেদুল ইসলামের বড়
ভাই হাকিম আজিজুল ইসলাম (যিনি তখন পরিবারের
প্রধান পুরুষ) যুদ্ধের ব্যাপারটায়
অনেকটাই নির্লিপ্ত ছিলেন। আর তাই কিশোর মোর্শেদ
একেবারে নিরপেক্ষ দৃষ্টিকোণ
থেকে মুক্তিযুদ্ধকে উপলব্ধি করার সুযোগ পেয়েছিলেন।
পাকিস্তান বিরোধী আন্দোলনকে
ঘিরে মোরশেদুল ইসলামের শৈশব ও কৈশোর কেটেছে এবং
ছোট্ট মোর্শেদকে এই মহান
আন্দোলন থেকে কোনভাবেই বিচ্ছিন্ন করা যায় না।  </p><p>