বাংলাদেশের লেখালেখির ভুবনে প্রবাদ পুরুষ হুমায়ূন
আহমেদ। গত কয়েক দশক ধরেই তাঁর
তুঙ্গস্পর্শী জনপ্রিয়তা। ১৯৭২ সালে ঢাকা
বিশ্ববিদ্যালয়ের ছাত্রাবস্থায় 'নন্দিত
নরকে' উপন্যাস দিয়ে সাহিত্যাঙ্গনে তাঁর আত্মপ্রকাশ।
'নন্দিত নরকে' যখন প্রকাশ হয়
তখনই বোঝা গিয়েছিলো কথা সাহিত্যের কঠিন ভুবনে
তিনি হারিয়ে যেতে আসেননি,
থাকতেই এসেছেন। ফলে এদেশের সাহিত্যাকাশে তিনি
ধ্রুবতারার মতো জ্বলজ্বল করছেন।
তাঁর মধ্যে এই অমিত সম্ভাবনা তখনই টের পেয়ে প্রখ্যাত
লেখক সমালোচক আহমদ শরীফ
এক গদ্যের মাধ্যমে তাঁকে অভিনন্দিত করেছিলেন। 
আহমদ
শরীফের প্রশংসা যে অপাত্রে
ছিল না তা তো আজ সর্বজন বিদিত। মধ্যবিত্ত জীবনের
কথকতা সহজ সরল গদ্যে তুলে ধরে
পাঠককে মন্ত্রমুগ্ধ করে রেখেছেন।
শুধু মধ্যবিত্ত জীবনের কথকতা
বয়ানেই সীমিত নয় তাঁর কৃতিত্ব, বেশ কিছু সার্থক
সায়েন্স ফিকশন-এর লেখকও তিনি।
জনপ্রিয় চরিত্র মিসির আলী ও হিমুর স্রষ্টা তিনি- যে
দু'টি চরিত্র যথাক্রমে লজিক
এবং এন্টি লজিক নিয়ে কাজ করে। <p>