'তেভাগা আন্দোলনের' ইতিহাস জানতে হলে সে সময়ের
ভূমি ব্যবস্থা বিষয়ে জানা
প্রয়োজন। বাংলার গ্রামীণ সমাজে বৃটিশ শাসনের আগ
পর্যন্ত ভূমির মালিক ছিলেন
চাষিরা। মোগল আমল পর্যন্ত তারা এক তৃতীয়াংশ বা
কখনো কখনো তার চেয়েও কম ফসল
খাজনা হিসাবে জমিদার বা স্থানীয় শাসনকর্তার
মাধ্যমে রাষ্ট্রকে প্রদান করতেন।
বৃটিশ শাসনামলে চিরস্থায়ী বন্দোবস্ত প্রথা প্রচলনের
ফলে চাষিদের জমির মালিকানা
চলে যায় জমিদারদের হাতে। জমিদাররা জমির পরিমাণ
ও উর্বরতা অনুযায়ী বৃটিশদের
খাজনা দিত। জমিদারদের সাথে ফসল উত্‍পাদনের 
কোনো
সম্পর্ক ছিল না। এ সময়
জমিদার ও কৃষকদের মাঝখানে জোতদার নামে
মধ্যস্বত্বভোগী এক শ্রেণির উদ্ভব ঘটে।
এরা পত্তনি প্রথার মাধ্যমে জমিদারদের কাছ থেকে জমি
পত্তন বা ইজারা নিত। এই
জোতদার শ্রেণি কৃষকের জমি চাষ তদারকি ও খাজনা
আদায়ের কাজ করতো। ফসল
উত্‍পাদনের সম্পূর্ণ খরচ কৃষকেরা বহন করলেও যেহেতু
তারা জমির মালিক নন সে
অপরাধে উত্‍পাদিত ফসলের অর্ধেক তুলে দিতে হতো
জোতদারদের হাতে। এ ব্যবস্থাকে
বলা হতো 'আধিয়ারী'। জোতদারি ও জমিদারি প্রথা
ক্ষুদ্র কৃষকদের শোষণের সুযোগ করে
দেয়। খাজনা আদায়ের জন্য জোতদাররা এদেরকে 
দাসের
মতো ব্যবহার করে। <p>

উত্‍পন্ন ফসলের পরিবর্তে একসময় কৃষককে বাধ্য করা 
হয়
অর্থ দিয়ে খাজনা পরিশোধ
করতে। ফলে কৃষকেরা গ্রামীণ মহাজনদের কাছ থেকে 
ঋণ
নিতে বাধ্য হন। সর্বস্বান্ত
হয়ে এক সময়ের সমৃদ্ধ বাংলার কৃষক পরিণত হন 
আধিয়ার
আর ক্ষেত মজুরে।
জমিদার-জোতদারদের এই শোষণ কৃষকের মনে 
বিক্ষোভের
জন্ম দেয়। এই বিক্ষোভকে 
সংগঠিত করে ১৯৩৬ সালে গঠিত হয় 'সর্ব ভারতীয় 
কৃষক
সমিতি'। ১৯৪০ সালে ফজলুল হক
মন্ত্রিসভার উদ্যোগে বাংলার ভূমি ব্যবস্থা সংস্কারের
প্রস্তাব দেয় 'ফাউন্ড কমিশন'।
এই কমিশনের সুপারিশ ছিল জমিদারি প্রথার উচ্ছেদ 
করে
চাষিদের সরাসরি সরকারের
প্রজা করা এবং তাদের উত্‍পাদিত ফসলের তিনভাগের
দুইভাগের মালিকানা প্রদান করা।
এই সুপারিশ বাস্তবায়নের আন্দোলনের জন্য কৃষক 
সমাজ
ঐক্যবদ্ধ হতে থাকে। এছাড়া
জনসাধারণের কাছ থেকে হাটের 'তোলা' ও 'লেখাই'সহ
নানা কর আদায় করা হতো।
এসব বন্ধের জন্য আন্দোলন জোরদার হয়। চল্লিশের 
দশকে
এসব আন্দোলনেও ইলা মিত্র
নেতৃত্ব দেন। </p><p>

১৯৪২ সালে যুদ্ধের পরবর্তী সময়ে অর্থাত্‍ বাংলা ১৩৭৬
সনে সমগ্র বাংলায় দেখা দেয়
দুর্ভিক্ষ। এ দুর্ভিক্ষের সময় কৃষকের ওপর শোষণের মাত্রা
ভয়াবহ রূপ ধারণ করে।
এসময়কার অর্থনৈতিক দুরবস্থা ও রাজনৈতিক অস্থিরতার
ফলে মরিয়া হয়ে ওঠে শোষিত
কৃষকেরা। তিনভাগের দুইভাগ ফসল কৃষকের এই দাবি 
নিয়ে
বেগবান হয় তেভাগা আন্দোলন।
১৯৪৬-৪৭ সালে দিনাজপুরে হাজী দানেশের
প্রচেষ্টায় সূচিত হয় এক যুগান্তকারী
তেভাগা আন্দোলন। কমিউনিস্ট পার্টি ও কৃষক সমিতি
প্রান্তিক চাষিদের সংগঠিত করে
আন্দোলনকে জোরদার করতে থাকে। পার্টি থেকে রমেন্দ্র
মিত্রকে গ্রামের কৃষক সমাজের
মধ্যে কাজ করার দায়িত্ব দিয়ে কোলকাতা থেকে নিজ
গ্রাম রামচন্দ্রপুর হাটে পাঠালে
স্বামীর সাথে ইলা মিত্র সরাসরি মাঠ পর্যায়ে কৃষক
সংগঠনের সাথে যুক্ত হন। 
</p><p>
১৯৪৬ সালে হিন্দু মুসলিম দাঙ্গা শুরু হলে কমিউনিস্ট
পার্টি দাঙ্গা বিধ্বস্ত এলাকায়
সেবা ও পুনর্বাসনের কাজ করতে এগিয়ে আসে। এসময় 
ইলা
মিত্র নোয়াখালীর দাঙ্গা
বিধ্বস্ত গ্রাম হাসনাবাদে পুনর্বাসনের কাজে চলে যান।
তখন নোয়াখালীতে মহাত্মা
গান্ধী সাম্প্রদায়িক দাঙ্গার বিরুদ্ধে জনগণকে সংগঠিত
করছিলেন। ইলা মিত্রের এই
সাহসী পদক্ষেপ সে সময় ব্যাপক আলোড়ন সৃষ্টি করে। 
</p><p>
১৯৪৭ সালের দেশ বিভাগের পর মিত্র পরিবারের
জমিদারি অঞ্চল রামচন্দ্রপুর হাট পূর্ব
পাকিস্তানের রাজশাহী জেলার অন্তর্ভুক্ত হয়। পূর্ব
পাকিস্তানের বেশিরভাগ হিন্দু
পরিবার সংখ্যালঘূ হয়ে যাওয়ার আশঙ্কায় ভারতে চলে
যায়। কিন্তু ইলা মিত্রের শাশুড়ি
এখানেই থেকে যাওয়ার সিদ্ধান্ত নেন। ফলে ইলা মিত্র
ও রমেন্দ্র্র মিত্র পূর্ব-পাকিস্তানেই রয়ে গেলেন।
পাকিস্তান হবার পরও 
তেভাগা আন্দোলন অব্যাহত থাকে। পূর্ব-পাকিস্তানের
অনেক স্থানে কমিউনিস্ট পার্টির নেতৃত্বে সশস্ত্র
আন্দোলন হয়। মুসলিম
লীগ সরকার পূর্ব পাকিস্তানে ক্ষমতাসীন হলে তারা
কঠোর হাতে এই আন্দোলন দমন করে।
কমিউনিস্ট পার্টিকে নিষিদ্ধ ঘোষণা করা হয়। পার্টির
শীর্ষ স্থানীয় হিন্দু নেতাদের
প্রায় সকলকেই দেশ ছাড়া করা হয়। সরকারের এই
দমননীতির ফলে কমিউনিস্ট ও কৃষক
আন্দোলনের নেতারা আত্মগোপন করে কাজ করতে 
থাকেন।
ইলা মিত্র ও রমেন্দ্র মিত্রও
নাচোলের চণ্ডীপুর গ্রামে আত্মগোপন করেন। </p><p>
