বাংলাদেশের মাইমের পথিকৃৎ পার্থ প্রতীম মজুমদার।
কেননা সমগ্র 
বাংলাদেশে এই শিল্পটির চর্চা যেমন তিনিই শুরু
করেছিলেন। আজকে বাংলাদেশে মাইমের
যে অল্প কয়েকটি বিষয় চর্চা করা 
হয় সেগুলোও মোটামুটি ভাবে পার্থরই নির্দেশিত। ১৯৭৫
সালে পার্থ বাংলাদেশ
টেলিভিশনে যখন প্রথম মাইম প্রদর্শন করেন 
তখন বাংলাদেশের অধিকাংশ মানুষেরই মাইম সম্বন্ধে
কোন ধারণা ছিলনা। পার্থ
প্রতীমই সর্বপ্রথম এই ধারণা তৈরী করেন। 
এরপরে তিনি ফ্রান্সে পাড়ি জমালেও মাঝে মাঝে নিজ
খরচে দেশে এসে এখানকার
থিয়েটার বা নাট্যঙ্গনের কিছু শিল্পীদের 
নিয়ে বিভিন্ন কর্মশালার আয়োজন করেন। এই কর্মশালার
মাধ্যমে বাংলাদেশে মূকাভিনয়
শিল্পটিকে এগিয়ে নেওয়ার 
অভিপ্রায়ই তাঁর সকল পরিশ্রমের মূলে। একারণে যখন
তিনি বাংলাদেশে থাকেন তখনও
ব্যস্ত সময় কাটাতে হয় তাঁকে। সকাল 
থেকে শুরু করে রাত দশটা পর্যন্ত তিনি বিভিন্ন
সংগঠনের ছেলেমেয়েদের নিয়ে কাজ
করেন তিনি। তারই ধারাবাহিকতায় 
১৯৯৪ সালে পার্থ প্রতীম মজুমদার বাংলাদেশে প্রথম
মাইমোড্রামার প্রবর্তন করেন।
মাইম যদি ছোটগল্প হয় তবে মাইমোড্রামা 
হচ্ছে উপন্যাস। চলচ্চিত্র পরিচালক মোরশেদুল ইসলাম
ও 'ঢাকা লিটল থিয়েটারের'
উদ্যোগে কিংবদন্তী শিল্পী মারসেল মার্সোর 
ধারণাকে বাস্তবে রূপদান করে 'দুঃস্বপ্ন' নামে একটি
ব্যতিক্রমধর্মী মাইমোড্রামা
মঞ্চস্থ করেন তিনি। <p>

একথা সকলেই জানে শিল্পচর্চার জন্য মাইম জানা থাকা
যেমন দরকার একজন শিল্পীর
তেমনি মাইম জানার জন্য দরকার 
প্রাতিষ্ঠানিক শিক্ষার। প্রাতিষ্ঠানিক শিক্ষা ছাড়া
একজন মানুষের পক্ষে মাইম শিক্ষা
করা কোনভাবেই সম্ভব নয়। তাই 
মালয়শিয়ান সরকারই পার্থকে প্রথম প্রস্তাবটি দেয়।
মালয়শিয়ার মাটিতে একটি মাইম
ইন্সটিটিউট প্রতিষ্ঠা করার। পার্থ সে 
প্রস্তাবটি বিনয়ের সাথে ফিরিয়ে দেন। কারণ তাঁর আদি
ও অকৃত্রিম ইচ্ছা বাংলাদেশের
ছেলে মেয়েদের মাইম শেখানোর জন্য 
বাংলাদেশের মাটিতে একটি মাইম ইন্সটিটিউট প্রতিষ্ঠা
করার। তিনি দেশে এসে বেশ
কয়েকবার উদ্যোগও নিয়েছেন। এদেশের 
বড় বড় পর্যায়ের মানুষের সাথে কথা বলেছেন। এবং তাঁরা
সকলেই পার্থর সাথে একমত যে
বাংলাদেশে একটি পূর্ণাঙ্গ মাইম 
ইন্সটিটিউট এর আসলেই প্রয়োজন আছে এবং তাঁরা যত
শিগ্রী সম্ভব সে ব্যবস্থা গ্রহণ
করবেন। ব্যবস্থা আর গৃহীত হয়না। এক 
সময় এদেশ থেকে ফ্রান্সে থাকার অনুমতি হাতে পেতে
তাঁর সময় লেগেছিল দুবছর। সেই
চিন্তাকে মাথায় রেখে পার্থ অপেক্ষা 
করে আছেন সেই দিনের যখন এদেশের মাটিতে একটি
পূর্ণাঙ্গ মাইম ইন্সটিটিউট
প্রতিষ্ঠিত হবে। এজন্য পার্থ প্রতীম মজুমদার 
বছরে ছয় মাস করে বাংলাদেশে থাকতে রাজী আছেন।
সেই দিন কি সত্যিই আসবে? <p></p>