প্রশ্ন: কর্মজীবনের বিভিন্ন সময় বিভিন্ন জায়গায় কাজ
করতে গিয়ে আপনার যেসব
অভিজ্ঞতা হয়েছে তার মধ্যে থেকে মজার কোনো
অভিজ্ঞতার কথা বলুন। <p>
ড. রশীদ: কর্মজীবনে কাজ করতে গিয়ে আমার
উল্লেখযোগ্য তেমন কোনো মজার অভিজ্ঞতা
হয়নি। </p><p>
প্রশ্ন: অধ্যাপক আব্দুস সালামের সাথে আপনার প্রথম
সাক্ষাতের অভিজ্ঞতার কথা বলুন।
</p><p>
ড. রশীদ: ১৯৬১ সালে যুক্তরাজ্যের গ্লাসগো
বিশ্ববিদ্যালয় থেকে পিএইচডি ডিগ্রি
নেওয়ার পরে আমি যখন দেশে ফিরছিলাম তখন আব্দুস
সালামের সাথে আমার প্রথম দেখা
হয়েছিল। আমি তাঁকে লন্ডনের ইমপেরিয়াল কলেজ অব
সায়েন্স এন্ড টেকনোলজিতে দেখতে
গিয়েছিলাম, সেখানে তিনি অল্প কয়েক মাস আগে
অধ্যাপক হিসেবে নিযুক্ত হয়েছিলেন।
তিনি অত্যন্ত সদয় ছিলেন, আমার কাজের ব্যাপারে
জানতে চাইলেন, আমাকে তাঁর
সহযোগী পল ম্যাথিউস -এর সাথে পরিচয় করিয়ে 
দিলেন,
এবং আমরা একসাথে কুইন্স
গেটের একটি ভবনের নিচতলায় মধ্যাহ্ন ভোজের জন্য
গেলাম। এই অপ্রত্যাশিত সাক্ষাতের
দশ বছর পর ১৯৭১ সালে আমি আবার ইমপেরিয়েল 
কলেজে
ভিজিটিং প্রফেসর হয়ে
গিয়েছিলাম এবং যেদিন আমি লন্ডন ত্যাগ করছিলাম,
সেদিন তিনি অত্যন্ত
আন্তরিকভাবে আমাকে লন্ডনের গ্লস্টার রোড
আন্ডারগ্রাউন্ড স্টেশনের সাথে একটা
রেস্টুরেন্টে লাঞ্চের নেমন্তন্ন করলেন। সেইসময় আমরা
অনেকক্ষণ ধরে খুব ঘনিষ্ঠভাবে
কথা বলেছিলাম এবং আমি তাঁর মধ্যে এক অসাধারণ
ব্যক্তিত্ব খুঁজে পেয়েছিলাম-
ভালোবাসার যোগ্য, দয়ালু, সহানুভুতিশীল এবং 
আমাদের
দেশের বিজ্ঞানীদের জন্য
সুনির্দিষ্ট ও স্থায়ী কিছু করার ইচ্ছায় অত্যন্ত উদগ্রীব।
আই.সি.টি.পি. এবং থার্ড
ওয়ার্ল্ড একাডেমী অব সায়েন্স <font size="2"
face="Arial"> (Third 
World Academy of Sciences) 
</font> প্রতিষ্ঠার মাধ্যমে তিনি তাঁর সেই ইচ্ছাকে
বাস্তবায়ন করেন। </p><p>

প্রশ্ন: আই.সি.টি.পি. সম্বন্ধে একটি বইয়ে আপনি
লিখেছেন <font size="2" 
face="Arial">  It is no exaggeration
to say that this Centre is our only window into 
the scientific
progress of the twentieth century (and 
hopefully the twenty-first) and
without this centre, there would have been 
little or no science in
many Third World countries like Bangladesh
</font>.  এখানে 
আপনি বলছেন যে, এটা
না থাকলে বাংলাদেশের মতো কিছু দেশে সায়েন্স বা
বিজ্ঞান থাকতো না। প্রশ্ন হচ্ছে এই
আই.সি.টি.পি. কিভাবে বাংলাদেশের মতো দেশগুলোতে
সায়েন্সের উন্নয়নে ভুমিকা
রাখছে? </p><p>
ড. রশীদ: অত্যন্ত গুরুত্বপূর্ণ ভুমিকা রাখছে।
আই.সি.টি.পি.তে প্রতিবছর বিজ্ঞানের
বিভিন্ন বিষয়ের উপর আলোচনা সভা অনুষ্ঠিত হয়। 
সেখানে
বাংলাদেশের মতো আরও অনেক
দেশের বিজ্ঞানীরা অংশগ্রহণ করেন। পাশাপাশি পৃথিবীর
বিখ্যাত বিজ্ঞানীরা এসে তাঁদের
উদ্ভাবন, তাঁদের নতুন নতুন পরিকল্পনাগুলো নিয়ে 
আলোচনা
করেন। ঐসব আলোচনায় উপস্থিত
থাকার মাধ্যমে অন্যান্য দেশের বিজ্ঞানীরা অনেক কিছু
জানতে পারছে, যা তাঁর বা
তাঁদের দেশের বিজ্ঞনের উন্নয়নের জন্য গুরুত্বপূর্ণ ভুমিকা
রাখছে। 
</p><p>
প্রশ্ন: বাংলাদেশ সম্বন্ধে অধ্যাপক আব্দুস সালামের
মনোভাব কেমন ছিল বলে আপনি মনে
করেন? </p><p>
ড. রশীদ: তিনি বাংলাদেশের বিজ্ঞানীদের সম্বন্ধে
অত্যন্ত উচ্চ ধারণা পোষণ করতেন
এবং তাঁর উত্‍সাহ এবং সহযোগিতার কারণেই অনেক
বাঙালী বিজ্ঞানী পদার্থবিজ্ঞানে
উল্লেখযোগ্য অবদান রাখতে সক্ষম হয়েছেন। </p><p>

প্রশ্ন: বিখ্যাত পদার্থবিজ্ঞানী ডিরাক এবং
হাইসেনবার্গের সঙ্গে আপনার সাক্ষাতের
অভিজ্ঞতার কথা বলুন। </p><p>
ড. রশীদ: এই দুজনকেই আমি ট্রিয়েস্টে বক্তৃতা দিতে
শুনেছি, হাইসেনবার্গকে একবার
এবং ডিরাককে অন্তত দুইবার। তাঁদের মতো অমায়িক,
সহূদয় পদার্থবিজ্ঞানীর সঙ্গে
পরিচিত হতে পারা আমার জীবনের একটা বড় 
অভিজ্ঞতা।
তাঁদের ছাড়াও আমি পরে নোবেল
পুরস্কার বিজয়ী সুইংগারের (Schwinger) সঙ্গে পরিচিত
হওয়ার সুযোগ লাভ করেছিলাম।
তাঁদের কাছ থেকে আমি যে প্রেরণা পেয়েছি তা আমার
জীবনে পাথেয় বলেই আমি মনে করি। 
</p><p>
প্রশ্ন: সত্যেন বোসের সাথে আপনার যখন প্রথম সাক্ষাত্‍
হয়েছিলো তখন আপনাদের মধ্যে
কী বিষয় নিয়ে কথা হয়েছিলো? </p><p>
ড. রশীদ: সত্যেন বোসের সাথে আমার প্রথম দেখা
হয়েছিলো এক সন্ধ্যায় কলকাতার
রাজভবনে। সেই সময় তাঁর ৮০ তম জন্মবার্ষিকী 
উপলক্ষে
একটি অনুষ্ঠান চলছিল, সেই
আয়োজনে আমন্ত্রণ পেয়েই আমি গিয়েছিলাম। তিনি 
একটা
সোফায় বসে ছিলেন, আমি তাঁর
পাশে গিয়ে বসলাম। সেদিন অনেকক্ষণ ধরে তাঁর সাথে
আমার কথা হয়। আমি তাঁকে
জিজ্ঞেস করলাম কোয়ান্টাম সংখ্যাতত্ত্বের যে সূত্রটা
আপনি নির্ধারণ করলেন সেটার
সমাধান আপনার মনে কিভাবে এলো। তিনি আমাকে
বললেন, 'দেখ্, তোদের ওখানে আমি
যে পড়াতাম রে'- তাঁর ভাষায় বলছি, তিনি আমাকে তুই
করে বলতেন। আসলে ঐ বিষয়টা
তিনি বিশ্ববিদ্যালয়ে পড়াতেন আর পড়ানোর সময়ই তাঁর
মনে হয়েছে যে এ বিষয়ে
প্ল্যাংকের নির্ধারণের মধ্যে অসংগতি রয়েছে।
পদার্থবিজ্ঞানে সেই সময় প্রত্যেক
মৌলিক কণার কণা এবং তরঙ্গ উভয় ধর্মকেই বিবেচনা
করা হতো যাকে বলা হতো ওয়েভ
পার্টিকেল ডুয়ালিটি। প্ল্যাংক তাঁর নির্ধারণে মৌলিক
কণার কণা ও তরঙ্গ উভয়
ধর্মকেই বিবেচনায় নিয়ে একটি সূত্র প্রতিপাদন করেন।
এই সূত্র ছাত্রদের পড়ানোর সময়
সত্যেন বোসের মনে হয়েছে, শুধু কণা ধর্ম বিবেচনা
করেও একটা নির্ধারণ বের করা
সম্ভব। আমি তখন তাঁকে জিজ্ঞেস করলাম যে প্ল্যাংক বা
অন্য কারো বিষয়টি চোখে
পড়েছিলো কি না। তিনি বললেন যে আসলে প্ল্যাংক,
আইনস্টাইন এবং আরও অনেকেই এরকম
একটা নির্ধারণ বের করার জন্যে চেষ্টা করেছিলেন।
কিন্তু শেষ পর্যন্ত সত্যেন বোসই
কণা নির্ভর সঠিক নির্ধারণটি বের করেন। 
</p><p>
প্রশ্ন : ঢাকা বিশ্ববিদ্যালয় সহ আমাদের দেশের
অন্যান্য বিশ্ববিদ্যালয়ে বর্তমান
লেখাপড়া ও গবেষণার মান নিয়ে মন্তব্য করুন। </p>
<p>
ড. রশিদ : আমি মনে করি বিশ্ববিদ্যালয়ের বর্তমান
লেখাপড়া মোটামুটি ভালো, তবে
সবক্ষেত্রে যে খুবই উন্নত মানের তা হয়তো বলা যাবে
না। ঢাকা বিশ্ববিদ্যালয়ে
পদার্থবিজ্ঞান বিভাগের লেখাপড়া ও গবেষণার ঐতিহ্য
বহুদিনের এবং এই বিভাগের
শিক্ষকদের গবেষণা প্রবন্ধ এখনও নিয়মিতভাবে
আন্তর্জাতিক বিজ্ঞান সাময়িকীতে
প্রকাশিত হয়ে থাকে; সংখ্যায় হয়ত প্রকাশনার পরিমাণ
খুব উল্লেখযোগ্য নয়, বিশেষ করে
আন্তর্জাতিক পত্রপত্রিকায়, তবুও নিতান্ত কম বলেও আমি
মনে করি না। </p><p>
প্রশ্ন : বাংলাদেশের মুক্তিযুদ্ধের কোনো বিশেষ স্মৃতি
যদি মনে থাকে তাহলে সে
সম্পর্কে কিছু বলুন। </p><p>
ড. রশীদ: আমি সরাসরি মুক্তিযুদ্ধ দেখিনি। মুক্তিযুদ্ধ
যখন শুরু হয় তখন আমি পরিবার
নিয়ে লন্ডনে চলে গিয়েছিলাম। যাওয়ার আগে মাকে বলে
গিয়েছলাম যে দেশ যদি
পাকিস্তান থাকে তাহলে আমি আর ফিরে আসবো না।
লন্ডনে আমি তখন ইমপেরিয়াল কলেজ
অব সায়েন্স এন্ড টেকনোলজিতে ভিজিটিং প্রফেসর
হিসেবে ছিলাম। 
</p><p>
প্রশ্ন : আপনার জীবনের সবচেয়ে স্মরণীয় ঘটনার কথা
বলুন। </p><p>
ড. রশিদ : আমার জীবনের সবচেয়ে স্মরণীয় ঘটনা 
১৯৫২
সালের ২১শে ও ২২শে
ফেব্র্রুয়ারী। এর আগের দিন, মানে ২০শে ফেব্রুয়ারী
আমরা ছাত্ররা আলোচনা করে ঠিক
করলাম যে পরের দিন আমতলায় মিটিং হবে, সেখানে
আমরা সবাই থাকবো এবং যেহেতু
আগের দিন আমরা শুনলাম যে ১৪৪ ধারা জারি করা
হয়েছে, আমাদের ছাত্রদের মধ্যে
ঠিক হলো যে আমরা বিশ্ববিদ্যালয় থেকে এসে এই ১৪৪
ধারা ভাঙবো। আমি তখন ঢাকা
বিশ্ববিদ্যালয়ের পদার্থবিজ্ঞানের দ্বিতীয় বর্ষের
ছাত্র। এখন যেটা ঢাকা মেডিকেল
কলেজ তার ঐ পাশটা মানে ট্রেন লাইনের দিকটা,
ওখানে তখন বিশ্ববিদ্যালয়ের অংশ
ছিল। আমরা অনেক ছেলেমেয়ে ঐ আমতলায় জড়ো 
হলাম।
গাজীউল হক ঐ সময় বেশ নামকরা
ছাত্রনেতা ছিলেন। সবাই মাঠে গিয়ে ওনাকেই বললাম
যে আপনি স্টেজে ওঠেন। তারপরে
আমার মনে আছে গাজী ভাইয়ের বক্তৃতা শুরু হলো, 
আমি
তার পিছনেই দাঁড়িয়ে ছিলাম।
তার আগে আওয়ামী লীগের শামসুল হক সাহেব এসে 
বক্তৃতা
দিলেন যে ১৪৪ ধারা ভাঙ্গা
ঠিক হবে না। কিন্তু আমরা ছাত্র-ছাত্রীরা বললাম-না এ
সিদ্ধান্ত আমরা মানবো না,
আমরা ১৪৪ ধারা ভেঙ্গে যাবোই। যাঁরা নেতা গোছের
তাঁরা বোধ হয় আঁচ করেছিলেন কী
হবে, তারা যেতে চাচ্ছেন না- খুব স্বাভাবিক। কিন্তু
সাধারণ ছাত্র-ছাত্রীদের
মনোভাব অন্যরকম। তারপর গাজীকে দাঁড় করিয়ে 
দিলাম,
গাজী বক্তৃতা দিলো। উনিই
বললেন যে আপনারা পাঁচজন-পাঁচজন করে গেট দিয়ে
বেরোবেন। তারপরে ঐ যে জগন্নাথ
হলের অ্যাসেম্বলি হাউজ, ওইখানে তখন পূর্ববাংলার
লেজিসলেটিভ অ্যাসেম্বলির মিটিং
হচ্ছিলো, নূরুল আমিন সরকারের নেতারা সেখানে বক্তৃতা
দিচ্ছিলেন। পাকিস্তানের
কেন্দ্রেও তো মুসলিম লীগ সরকার। কারো বাংলা ভাষা
নিয়ে কোনো মাথা ব্যথা নেই।
কাজেই আমরা ছাত্ররা ঐ গাজী ভাইয়ের কথামতো
পাঁচজন-পাঁচজন করে ঐ গেট দিয়ে বের
হলাম। প্রথম দিকে বের হইনি, কিছুক্ষণ পরে যখন
অনেকে বের হয়ে গেছে তখন আমিও
বের হয়ে গেলাম। আমার সঙ্গে আরও চারজন ছিল। 
আমার
মনে আছে আমি যখন বেরিয়ে একটু 
সামনে গিয়েছি তখন এক পুলিশ এসে আমাকে টান দিয়ে
ধরে একটা বাস দাঁড়িয়ে ছিল,
তার মধ্যে ঢুকিয়ে দিয়ে বলল-'যাও'। আমি উঠলাম কিন্তু
কিছুক্ষণ পরে পুলিশটি চলে
গেলে আমি বাস থেকে নেমে হাঁটতে হাঁটতে মেডিকেল
কলেজের দিকে যাচ্ছি। যাওয়ার
সময় সেখানে তার একটু আগে পুলিশ লাঠিচার্জ
করছিল-বেদম লাঠিচার্জ। আমি তখন মার
খাইনি, বিশ্ববিদ্যালয়ের গেট দিয়ে বেরুনোর সময়
কিছুটা খেয়েছিলাম। আমি তখন ভয়
পেয়ে রাস্তার ধারে যে নর্দমা ছিল সেখানে গিয়ে লাফ
দিয়ে পড়লাম। আমার পরে
আমাদের বিশ্ববিদ্যালয়ের কেমিস্ট্রির এক মহিলা- উনিও
লাফ দিয়ে পড়লেন আমার
পাশে। আমি ওনাকে বললাম, 'ভয় পাবেন না, আপনার 
কিছু
হবে না।' পুলিশ লাঠিচার্জ করে
চলে গেলে আমি ওনাকে টেনে তুলে বললাম, 'আপনি 
বাসায়
চলে যান'। উনি তখন আমার
কথামতো বাসায় চলে গেলেন। 
</p><p>
তারপরে আমি ওখান থেকে হাঁটা শুরু করলাম। এখন
যেখানে শহীদ মিনার-ওখানে শনের
ছাউনি দেওয়া কিছু কাঁচা দোকান ছিল। সেই
দোকানগুলোতে খাওয়া দাওয়ার ব্যবস্থা
হতো, ছাত্র-ছাত্রীরাই খেতো। সেখানে মাটির বিরাট
বিরাট জালায় পানিও ছিল।
ওখানে যখন পৌঁছেছি পুলিশ এসে আবার আমাদের উপর
লাঠিচার্জ করলো। পুলিশ কোনদিক
থেকে এলো তাও আমার খেয়াল আছে। ইউনিভার্সিটির 
দিক
থেকে মানে কার্জন হলের
দিক থেকে এসে পুলিশ আমাদের উপর টিয়ার গ্যাস
ছাড়লো। তারপর আমরা গিয়ে ঐ
ঘরগুলোতে ঢুকলাম এবং আমার এখনও মনে আছে 
বাচ্চা
বাচ্চা মেয়েরা স্কুল থেকে সব দল
বেঁধে এসেছে, কারা ওদের স্কুল থেকে নিয়ে এসেছে তাও
জানি, হয়তো তারা একটা
ভালো কাজই করেছিল। ওরাও টিয়ার গ্যাস খেলো। 
টিয়ার
গ্যাস খেয়ে বেচারা ছোট
ছোট বাচ্চাগুলি, এমনভাবে তাদের চোখ দিয়ে পানি
পড়ছে, কাঁদছে না, চোখ দিয়ে
পানি পড়ছে- ঐ রকম কয়েকটা মেয়ে এসে ঐ ঘরে 
ঢুকছে।
আমি তখন তাড়াতাড়ি জালা
থেকে পানি বার করে রুমালটা ভিজিয়ে দিয়ে বললাম-
'নাও, চোখ মোছো।' তারপরে ওরা
একটু সুস্থ হলে আমি বললাম, 'তোমরা এখন চলে যাও
বাসায়, এখানে থেকো না।' আমার
এখনও মনে আছে এক মেয়ে বললো- 'না আমরা যাবো 
না,
আমরা আপনাদের সাথে থাকবো।'
আমি এখনও মেয়েটার মুখটা মনে করতে পারি, কী রকম
সাহসী মেয়ে। কী বলবো, কিছু
না বলে চলে গেলাম। ওরা বোধ হয় তখনও ছিল, অনেক
পরেও ছিল। 
</p><p>
তখন আমি গেলাম ঢাকা মেডিকেল কলেজের এখন 
যেখানে
শহীদ মিনার তার ঠিক পিছনে,
ঠিক পিছনে কয়েকটা ব্যারাক ছিল, এখন ওখানে বিল্ডিং
হয়েছে। তখন অবস্থাটা একটা
ঝড়ের আগে শান্ত হওয়ার মতো অবস্থা। পুলিশ-টুলিশ 
কিছু
নেই, আগে সামনেই পুলিশ
ছিল, এখন তারাও নেই। আমি হাঁটছি, একটু সামনের
দিকে যেতেই হঠাত্‍ শুনলাম গুলির
শব্দ। প্রথমে বুঝিনি, কোনোদিন তো শুনিনি গুলির শব্দ।
কিছুক্ষণ পরে দৌড়াদৌড়ি শুরু
হয়ে গেলো। একটু পরেই কতকগুলো পুলিশ গেটের মধ্যে 
ঢুকে
ইট দিয়ে ছাত্রদের মারা শুরু
করলো। কিছুক্ষণ মারার পরে তারা আবার চলে গেলো। 
এই
আমার চোখে দেখা। এর
কিছুক্ষণ পরেই আমাদের ছাত্রদের মুখে শুনলাম যে, গুলি
হয়েছে এবং বেশ কিছু ছাত্র
মারা গেছে। তারপর আমি দেখছি ওখানে মেডিকেল
কলেজের গেট আর ছাত্রাবাসের
গেটের মধ্যে একটা দেয়াল ছিল, ঐ দেয়ালটা ছাত্ররাই
ভেঙ্গে ফেললো। দেখলাম ঐ
যারা আহত, আহত না মৃত, তাদের ডেড বডি একেকজন 
করে
নিয়ে এলো। একেবারে
এমনভাবে গুলি লেগেছে, রক্তে সমস্ত ভেসে যাচ্ছে। অন্য
একজন গামছা বা চাদর কি
একটা দিয়েছিল, সেটাও রক্তে ভেসে যাচ্ছে। একজনকে
কোনোভাবে নিয়ে যাওয়া হলো,
সেও বোধ হয় শেষপর্যন্ত বাঁচেনি। তারপরে হাসপাতালে
গিয়ে শুনলাম বেশ কয়েকজন
মারা পড়েছে, তাদের মর্গে রাখা হয়েছে। আমি সেখানে
গেলাম, মর্গে। মর্গে গিয়ে
যা দেখলাম সে দৃশ্য আমি জীবনে কোনোদিন ভুলতে 
পারবো
না। দেখলাম একজনের ডেড
বডি রাখা হয়েছে, আরও তিন জনের আছের যে ডেড 
বডি
আমার সবচেয়ে চোখে পড়লো তার
মাথার খুলি সম্পূর্ণ স্ম্যাশ্ড্, আর ঘিলু-টিলু সমস্ত
চতুর্দিকে ছিটিয়ে আছে। তার পায়ের
জুতা-এই জুতা আমার এখনও চোখে ভাসে। ডেড বডি 
শুয়ে
আছে তো তাই জুতাটাই প্রথমে
চোখে পড়ে। আমি অনেকক্ষণ দাঁড়িয়ে দেখলাম, দাঁড়িয়ে
একদম স্তম্ভিত হয়ে গেছি, মনে
মনে ভাবছি যে, এই হলো আমাদের স্বাধীনতা। ওখানে
অনেকক্ষণ দাঁড়িয়ে থেকে তারপরে
আমি আস্তে আস্তে হেঁটে চলে এলাম। এখন যেখানে
মেডিকেল কলেজের বাগানটা আছে তার
একটু দূরে মানে ছাত্রাবাস থেকে একটু দূরে যে মেইন
গেটটা আছে সেখানে গিয়ে
ঢুকলাম। তখন ঐ দৃশ্য দেখার পরে আমার আর হাঁটার 
শক্তি
ছিল না। আমি বসে পড়লাম।
চুপচাপ বসে আছি, কোথায় কী হচ্ছে না হচ্ছে আমার আর
কিছু মনে নেই। আমার বন্ধুদের
মুখে পরে শুনেছি যে ওরা অনেক খোঁজাখুঁজি করে 
কোথাও
না পেয়ে ভেবেছে আমিও বোধ হয়
ওয়ান অব দ্য কিল্ড। 
</p><p>
ওখানে বসে থেকে প্রায় সন্ধ্যা আটটায় বাসায় চলে
এলাম, বাসা কাছেই ছিল। বাসায়
আসার পরে শুনলাম পরের দিন মানে ২২শে ফেব্র্রুয়ারি
ওখানে জানাজা হবে,
ছাত্র-ছাত্রীদের আসতে বলা হলো। আমি সকালবেলা
ওখানে যাওয়ার জন্যে বাসা থেকে
বেরুচ্ছিলাম। আমার মা বললেন- 'হারুন, তুই যাস না।'
আমি বললাম, 'মা আজকে মানা
করে কিছু করতে পারবে না। আমাকে আজকে যেতেই 
হবে।
যদি মারা যাই, মনে কোরো মা
তোমার ছেলে মারা গেছে। আমি না গিয়ে পারবো না।'
মা আমাকে কিছু না বলে মুখের
দিকে তাকিয়ে ছিলেন। 
</p><p>
প্রচুর লোক হয়েছিল জানাজায়, কতো লোক হয়েছিল 
তুমি
কল্পনাও করতে পারবে না।
জানাজা হলো। জানাজার পরে এনাউন্স করা হলো যে
আমরা মিছিল করে আবার
নবাবাপুরের দিকে যাবো। সে মিছিলে আমি ছিলাম।
মিছিলের মাথাটা যখন সবে
নবাবপুরে চলে গেছে তখনো আমরা, শেষের অংশটা, এই
মেডিকেল কলেজ থেকে
বেরোচ্ছে; কতো লোক ছিল সেটা বোঝানোর জন্যে 
তোমাকে
বলছি, অসংখ্য লোক এবং
সমস্ত ঢাকা শহরের লোক তখন ঐ মিছিলে যাওয়ার জন্য
হাজির হয়েছে। এই পুরান ঢাকা
থেকে এসে সমস্ত লোক মিছিলে যাচ্ছে। সেই দৃশ্য 
ভোলার
মতো না। তা আমি যখন ঐ
মিছিলে কার্জন হলের সামনে এসে হাজির হয়েছি তখন
আমার চোখে পড়লো পাশে যে
হাইকোর্ট, হাইকোর্টে তখন কিছু পাকিস্তানি সৈন্যরা
থাকতো। আমি দূর থেকে দেখছি
তাদের কিছু লোক গেট দিয়ে বেরোচ্ছে, আন্ডার সাম
কমান্ড তারা লেফট-রাইট করে
বেরোচ্ছে। তখনই আমি বুঝেছি যে এরা তো আর মজা 
করতে
বেরোচ্ছে না, এরা কিছু
করবে। আমিতো সন্ত্রস্ত হয়ে গেছি। দেখলাম ঠিকই,
বেরোল, এখন যেখানে শিক্ষা ভবন
আছে, ওখানে যে বাগানটা আছে, ওখানে ওরা হাজির
হলো। ওরা বোধ হয় বালুচ সৈন্য
ছিল, পাকিস্তানি আর্মির ফুল ড্রেস পরা। ওদের
কমান্ডার ওখানে এসে টেক পজিশন না
কী একটা বললো আল্লাই জানে, ওরা সবাই দাঁড়িয়ে 
গেল।
দাঁড়িয়ে ওদের অর্ডার অনুসারে
বন্দুক উঠালো। আমি তখন মাঝামাঝি; ওদের বন্দুক 
উঠানো
দেখেই আমি বুঝলাম এবার
বোধ হয় শেষ। বন্দুক উঠাচ্ছে দেখেই আমি দৌড়ে গিয়ে
রেলিং টোপকিয়ে হাইকোর্টের
মধ্যে ঢুকলাম। হাইকোর্টের দিকে একটা গুলি হয়েছে 
এবং
একজন আমাকে বললো যে একজন
শহীদ হয়েছে। আমি দেখলাম হাইকোর্টের মধ্যে তো
সেফ না, ওখানেও তো ওরা আসতে
পারে। আমি তাড়াতাড়ি কোনো রকমে রেলিং টোপকিয়ে
আবার কার্জন হলে এসে পড়লাম।
কার্জন হল হলো আমাদের এলাকা, এখানে আমাকে কে 
কী
করবে। দেখলাম এখানে আরও
অনেকে আছে। সবাই বললো যে একজন শহীদ হয়েছে 
তার
গায়ের শার্টটা একজন নিয়ে এসে
রেলিংয়ের
উপরে টাঙিয়ে দিয়েছে। 
</p><p>
মিছিল তখন ভেঙ্গে গেছে, যে যেদিকে পেরেছে দৌড়
দিয়েছে। আমিও তখন তাড়াতাড়ি
করে বাসায় চলে গেলামর এই ঘটনার পরে জাস্টিস 
এলিস
নামে এক ইংরেজ জজের
সভাপতিত্বে একটা এনকোয়ারি কমিশন গঠন করা হলো।
উদ্দেশ্য ছিল কী হয়েছিল তা বের
করা। তো আমার বন্ধুরা আমাকে বললো হারুন তুমি 
একটা
লিখে ফেলো। আমি বসে খুব যত্ন
করে, তোমাকে যেমন বললাম, আগাগোড়া দুই দিনের 
ঘটনা
লিখে ফেললাম। এটা আমরা
জমা দিলাম যেখানে জমা দিতে বলা হয়েছিল। তারপরে
তখন যে সংগ্রাম পরিষদ ছিল
সেখান থেকে সিদ্ধান্ত নেওয়া হলো, বলা হলো যে এই
এলিস এনকোয়ারি কমিশন দিয়ে
কিছুই হবে না, আমরা কেউ তার সঙ্গে সহযোগিতা 
করবো
না। তো ঐ কমিশনের ওখানেই
সমাপ্তি। এই আমার জীবনের সবচেয়ে স্মরণীয় ঘটনা-
২১শে ও ২২শে ফেব্র্রুয়ার। 
</p><p>