একজন ছাত্র বা ছাত্রীর জীবনে 'স্যার' খুবই গুরুত্বপূর্ণ।
আধ্যাত্মিক শিষ্যদের কাছে
মুর্শিদ যেমন শিক্ষকও তার কাছে তেমনি। তার আশ্রয়,
উদ্ধার, পথনির্দেশদাতা এবং
তার মনোজগতের চিরন্তনতার প্রতীক। চারপাশের
সবকিছুর মধ্যেই ঐ সময় সে তার ঐ
আকাঙ্ক্ষিত ধ্রুবকে প্রত্যাশা করে, শিক্ষকের কাছে এই
দাবি তার সবচেয়ে বেশি।
শিক্ষককে সে একটা অবিচল অপরিবর্তনীয় সত্তা হিসেবে
দেখতে চায়, এতে তার আত্মায়
জোর আসে। <p>
তিনি বলেন, 'ছাত্র শিক্ষক সম্পর্কটা ভারি অদ্ভুত।
যেমন স্নিগ্ধ আর পবিত্র, তেমনি
মধুর আর চিরদিনের। একবার ছাত্র মানে চিরদিনের
জন্যে ছাত্র, একবার শিক্ষক
মানেও চিরকালের জন্যে শিক্ষক। এই সম্পর্কের
কোনোদিন মৃত্যু হয় না। যেখানে
যতদিন পরেই ছাত্র-শিক্ষকের দেখা হোক না কেন, সেই
মুহূর্তটিতে তারা দুজন দুজনের
কাছে প্রথমদিনের মতোই উজ্জ্বল আর আলোময়। একজন
সত্যিকার শিক্ষকের কাছে ছাত্র
তাঁর আত্মার সন্তান। অচেনা, অপরিচিত, রক্ত
সম্পর্কহীন দূরদূরান্ত থেকে নিঃশব্দ
পায়ে এগিয়ে এসে তাঁরই জীবন শোষণ করে বেড়ে ওঠা
তারই অনিবার্য উত্তরাধিকারী।
এই ছাত্রই তো তাঁর সম্ভাবনা, বিকাশ, পরিণতি; তাঁর
জীবন, জীবনের অর্থময়তা; জন্ম
এবং জন্মান্তর। তবু এটা ঠিক যে শিক্ষক এবং ছাত্রের
অবস্থান এক নয়। কী করে যেন
আমরা শিক্ষকেরা তাদের চিনে ফেলি। তাদের সঙ্গে
আমাদের যে ঘনিষ্ঠ সম্পর্ক আছে
তা টের পাই। এই চেনা জীবনের এক গভীর তলের চেনা।
এই চেনা রহস্যময় আর অলীক। কেবল মনস্তত্ত্বের
ব্যাখ্যা-বিশ্লেষণ দিয়ে এর
পরিমাপ করা কঠিন।' </p><p>