মসিহউদ্দিন শাকেরের ছবি তৈরী করার পেছনে রয়েছে
অনেক ঘটনা৷ মূলত: ছবি তৈরির
চিন্তা তার মধ্যে খুব ছোটবেলা থেকেই তৈরি হয়েছিল৷
৪র্থ শ্রেণীতে পড়ার সময় তিনি
প্রথম ছবি দেখেন৷ ছোটবেলায় তাঁরা দলবেধে
বাবা-মায়ের সাথে ছবি দেখতে যেতেন৷
ছবি দেখার ফলে তাঁর মধ্যে ছবির প্রতি ভালোবাসা
তৈরী হয়, তিনি বলেন,"লালবাগের
কোন একটি নদীর ধারে ছোটবেলায় ছবি দেখানো হত,
আমি সেই ছবি দেখতাম৷ সেগুলো
ছিল প্রামান্য ছবি, ঐ প্রামান্য ছবিগুলো আমার মধ্যে
আলোড়ন তৈরী করেছিল৷ আমি
ভাবতে শিখেছিলাম যে এটা একটা ভালো জিনিস যেটার
মাধ্যমে কিছু শেখা যায়, বলা
যায়, এবং শেখানো যায়৷ এছাড়া ছোটবেলায় যখন আমি
কোন বই পরতাম তখন আমি মনের
মধ্যে কাহিনীটা দিয়ে ছবি তৈরী করতাম৷ আমার দাদির
এক ভাই আমাকে অনেক বই এনে
দিতেন৷ আমি বই পরতাম আর ভাবতাম বড় হয়ে আমি
বইয়ের চরিত্রগুলো ছবির মাধ্যমে
মানুষের সামনে তুলে ধরবো৷ একদিন তিনি আমাকে পথের
পাঁচালি বইটি দিয়েছিল৷ পথের
পাঁচালি পড়ে বইটির কাহিনী নিয়ে ছবি তৈরী করার
ইচ্ছা জেগেছিল আমার মধ্যে৷
তখনও আমি জানিনা ওটা নিয়ে ছবি তৈরী হয়ে গেছে৷
যখন জানলাম সত্যজিত্‍ রায়
পথের পাঁচালির কাহিনী নিয়ে ছবি বানিয়েছেন তখন
আমার খুব খারাপ লেগেছিল৷ আবার
ভালোও লেগেছিল এই ভেবে যে, আমি এমন একটি বই
নিয়ে ছবি করার কথা ভেবেছিলাম
যেটা নিয়ে অনেক বড় মানের একজন পরিচালক ছবি
বানিয়েছেন, তাহলে আমার ইচ্ছা
নিশ্চয়ই খারাপ না৷" পথের পাঁচালি নিয়ে ছবি করার
কথা ভাবার পর দ্বিতীয় যে
বইটি নিয়ে মসিহউদ্দিন শাকের ছবি করার কথা ভাবেন
সেটি হচ্ছে সূর্য দীঘল বাড়ী৷
অষ্টম শ্রেণীতে পড়ার সময় তিনি সূর্য দীঘল বাড়ী বইটি
পড়েন৷ বইটি তাঁর এত ভালো
লেগে যায় যে, তিনি বইটির কাহিনী নিয়ে ছবি করার
কথা ভাবেন৷ কিন্তু লেখাপড়া
নিয়ে ব্যস্ত হয়ে পরায় সেসময়ে আর ছবি করার সুযোগ
পাননি৷ পড়াশোনা শেষ করার পর
আবার ছবি করার চিন্তা করেন৷ কিন্তু এখানে একটা বড়
সমস্যা ছিল, সেটি হল ছবি
তৈররি ব্যাপারে তিনি কিছুই জানেননা৷ এ বিষয়ে তাঁর
কোন প্রাতিষ্ঠানিক শিক্ষা ছিল
না৷ বাংলাদেশে তখনও ফিল্ম তৈরী করার উপরে কোন
প্রশিক্ষণ শুরু হয়নি৷ তারপরও এ
বিষয়ের উপর কোন লেখাপড়া করা যায় কিনা তিনি
সবসময় তার খোঁজ নিতেন৷ সেই সময়ে
তিনি পড়ার জন্য চলচ্চিত্রের ওপর লেখা বই খুঁজতেন৷ বই
খুঁজতে গিয়েই তিনি ঢাকা
স্টেডিয়ামের পাশে লাইব্রেরী আইডিয়াসের খোঁজ
পেয়েছিলেন এবং সেখানেই তাঁর সাথে
দেখা হয়েছিল পাকিস্তান ফিল্ম সোসাইটর জেনারেল
সেক্রেটারি মুহাম্মদ খসরুর সাথে৷
খসরুর সাথে পরিচয় হওয়া নিয়ে তিনি বলেন,"আমি
আইডিয়াসে গিয়েছিলাম ফিল্ম
সম্পর্কে লেখা কোন বই আছে কিনা সে খোঁজ নেয়ার জন্য৷
সেদিনও যখন আমি বইয়ের খোঁজ
করছিলাম, তখন সেখানে একজন এসে দোকানিকে বললো
আমাকে Classics of the
forgain film বইটি দেয়ার জন্য৷ কিন্তু দোকানী
আমাকে বইটি দিতে অস্বীকৃতি
জানালেন কারণ এই বইটিই অন্য একজন পরিচালক এনে
রাখার জন্য বলেছেন৷ কিন্তু
মুহাম্মদ খসরু দোকানিকে বইটি আমাকেই দিতে বললেন৷
আমি পরে একদিন গিয়ে বইটি
নিয়ে এসেছিলাম এবং জেনেছিলাম তিনিই হচ্ছেন
পরিচালক খসরু৷ ফিল্ম সম্পর্কে আমার
আগ্রহের কথা শুনে তিনি সেদিন আমাকে পাকিস্তান ফিল্ম
সোসাইটির সদস্য করে
নিয়েছিলেন৷ ফিল্ম সোসাইটির সদস্য হবার পর আমি সব
ধরনের কাজ করেছি৷ সেই সময়
আমাদেরই সব কাজ করতে হত৷ কোন অনুষ্ঠানের আয়োজন
করা, দাওয়াত দেয়া, চিঠিপত্র
তৈরী করা, স্ক্রিপ্ট তৈরী করা, সব ধরনের কাজ আমরা
নিজেরা করতাম৷" 
<p>
মসিহউদ্দিন শাকের যখনই কোন কাজ কতে গেছেন তখন
সেই কাজটি সম্পূর্ণ মনোযোগ দিয়ে
করার চেষ্টা করেছেন৷ তাইতো ভালো লাগেনি বলে আর
কোন ছবি তৈরী করেননি, অথচ
একটি ছবি করেই তিনি বাংলাদেশের চলচ্চিত্র ইতিহাসে
নিজের একটি শক্ত আসন
প্রতিষ্ঠা করতে পেরেছিলেন৷ এখনও চলচ্চিত্র
উত্‍সবগুলোতে তাঁর ছবিটি দেখানো হয়৷ 
</p><p>