তাঁর নাম হয়তো অনেকে শুনেছেন একজন পদার্থবিজ্ঞানী
হিসেবে, কেউ হয়তো তাঁকে জানেন
শুধু একজন শিক্ষক হিসেবে, অথবা অনেক কাজে ভীষণ
ব্যস্ত থাকা সমাজের একটা অংশের
কাছে হয়তো তিনি একেবারেই অপরিচিত, অচেনা 
একজন
মানুষ। তিনি শুধু একজন
পদার্থবিজ্ঞানীই নন, বিজ্ঞান গবেষণায় একটি নিবেদিত
প্রাণ নন, তিনি একজন প্রকৃত
দেশপ্রেমিক। তিনি সাম্যবাদী, সৎ, আদর্শবান ও
হৃদয়বান, আত্মপ্রচারবিমুখ পরিপূর্ণ
একজন মানুষ-যিনি কঠিন বাস্তবতার মুখোমুখি দাঁড়িয়ে
নির্মম সত্য কথাটি বলতে পারেন।
যে মানুষটি ধর্ম-বর্ণের তর্কে সবসময় নিরপেক্ষ থাকতে
জানেন আর দেশের সাধারণ
মানুষের জন্যে এখনও কিছু করার স্বপ্ন দেখেন- তিনি
আমাদের দেশের গর্ব, অধ্যাপক ড.
এ. এম. হারুন অর রশীদ। 
<p>
ছেলেবেলায় অন্য সবার মতো খেলাধুলা, বন্ধুদের সঙ্গে
গল্প-গুজব সবই করতেন তিনি।
কৃষ্ণনগরের একটি প্রাথমিক বিদ্যালয়ে লেখাপড়া শুরু 
করা
সব শিক্ষকের প্রিয় এই
'হারুন' তাঁর স্কুল ও কলেজের কোনো পরীক্ষায় কখনো
দ্বিতীয় হননি। পরবর্তীতে বাবার
প্রিয় বিষয় পদার্থবিজ্ঞানকে তিনি বেছে নিয়েছেন
নিজেরও প্রিয় বিষয় হিসেবে, উচ্চ
শিক্ষা নিয়েছেন, গবেষণা করেছেন পৃথিবীর বিখ্যাত সব
পদার্থবিজ্ঞানীর সাথে।
এখনকার সময়ে নোবেল পুরস্কার বিজয়ী একমাত্র 
মুসলমান
পদার্থবিজ্ঞানী অধ্যাপক ড.
আব্দুস সালামের সঙ্গে তাঁর খুব ঘনিষ্ঠ সম্পর্ক ছিল।
তিনি যখন ট্রিয়েস্টে ছিলেন, ঠিক
সে সময়েই অধ্যাপক সালাম আই.সি.টি.পি. <font
size="2" face="Arial">
(International Centre for
Theoretical Physics, Miramare, Trieste.)
</font>  
এবং থার্ড ওয়ার্ল্ড একাডেমী অব সায়েন্সেস <font
size="2" face="Arial">
(Third World Academy of Sciences) </font>
প্রতিষ্ঠা করেন। 
পরবর্তীকালে তিনি এই প্রতিষ্ঠানের ফেলো নির্বাচিত
হয়েছিলেন। দেশে ও দেশের বাইরে অনেক
বিশ্ববিদ্যালয়ে অসংখ্য ছাত্র-
ছাত্রীদের তিনি শিক্ষা দিয়েছেন, তাদের সঠিক পথের
সন্ধান দিয়েছেন। জীবনের বিভিন্ন সময় পৃথিবীর
বিভিন্ন জায়গায় 
কর্মরত থেকে সবশেষে তিনি শিক্ষকতা করার জন্যে ঢাকা
বিশ্ববিদ্যালয়ে ফিরে আসেন। আজও তিনি এই প্রতিষ্ঠানে 
এই 
মহান ব্রতে যুক্ত আছেন। তাঁর অসামান্য অবদানের
স্বীকৃতিস্বরূপ ঢাকা বিশ্ববিদ্যালয় থেকে তাঁকে
সম্মানসূচক "বোস 
অধ্যাপক" (পদার্থবিজ্ঞান বিভাগের কোনো বিশিষ্ট
শিক্ষককে সম্মানিত করার জন্যে বাংলাদেশের বিখ্যাত
পদার্থবিজ্ঞানী ও 
ঢাকা বিশ্ববিদ্যালয়ের একসময়কার শিক্ষক ড. সত্যেন
বোসের নাম অনুসারে "বোস অধ্যাপক" উপাধিটি প্রথম
প্রবর্তন করেন 
ঢাকা বিশ্ববিদ্যালয়ের প্রাক্তন উপাচার্য অধ্যাপক আব্দুল
মতিন চৌধুরী) উপাধিতে ভূষিত করা হয়েছে। বর্তমানে
অধ্যাপক 
হারুন অর রশীদ ঢাকা বিশ্ববিদ্যালয়ে ইউ.জি.সি.
প্রফেসর (বিশ্ববিদ্যালয় মঞ্জুরী কমিশন অধ্যাপক) হিসেবে
যুক্ত আছেন। এছাড়া জাতীয় ও আন্তর্জাতিক পর্যায়ে তিনি
আরও অনেক বিরল সম্মানে সম্মানিত হয়েছেন। 
</p><p>