পদার্থ বিজ্ঞানের গবেষণা দিয়ে অধ্যাপক ড. এ. এম.
হারুন-অর-রশিদ যে জীবন গড়েছেন
এখনও সেই জীবনকেই তিনি বয়ে চলেছেন। জীবনে 
তিনি
অনেক দেশের অনেক বিখ্যাত
বিজ্ঞানীর সাথে গবেষণা করেছেন, জ্ঞান লাভ করেছেন।
সবসময় নিজের ভেতর সততা,
মহত্ত্ব, ন্যায়পরায়ণতা, বিচক্ষণতা আর দেশপ্রেমকে
ধারণ করেছেন। এইসব সঞ্চয় দিয়েই
তিনি তাঁর সুদীর্ঘ শিক্ষকতার জীবনে অসংখ্য কৃতি
শিক্ষার্থী সৃষ্টি করেছেন-যাঁরা
দেশে, বিদেশে বিভিন্ন জায়গায় গবেষণা কর্মে যুক্ত
থেকে তাঁদের শিক্ষকের স্বপ্নকে
বাস্তবায়ন করে চলেছেন। ছাত্র-ছাত্রীদের নিয়ে তিনিও
তাই গর্ববোধ করেন। তাঁর
শিক্ষার্থীদের কথা জানতে চাইলে বলছিলেন, 'আমি
মহান সৃষ্টিকর্তার কাছে অত্যন্ত
কৃতজ্ঞ যে, তিনি আমাকে অত্যন্ত মেধাবী ছাত্র-ছাত্রী
উপহার দিয়েছেন।' বর্তমান
সময়েও তিনি পদার্থ বিজ্ঞানের এম. এস. ব্যাচের
ছাত্রদের পড়াচ্ছেন। আর থেমে নেই
তাঁর গবেষণাও। এখন তিনি <font size="2"
face="Arial">Quantum 
Field Theory</font>  নামে একটি বই লেখার কাজ
করছেন। ড. রশীদ মৃত্যুর পূর্ব পর্যন্ত গবেষণা চালিয়ে
যাওয়ার আশা করেন। 
<p>
সত্তরোর্দ্ধ এই পদার্থ বিজ্ঞানী তাঁর পরিবার-পরিজন
নিয়ে এখন খুব ভালো আছেন।
অবসরে বই পড়েন, মাঝে মাঝে শোনা হয় রবীন্দ্রসঙ্গীত
এবং বেটোফেন আর মোত্‍সার্টের
অনবদ্য সেই সৃষ্টিগুলো। তবে ২০০৬ সালের মে মাসে
হার্ট অ্যাটাক হওয়ার পর থেকে
যেন একটু ক্লান্তি বোধ করছেন তিনি। একটানা অনেকক্ষণ
কথা বললে একটু যেন হাঁপিয়ে
ওঠেন। ডাক্তারের পরামর্শ মতো তাই একটু দেখে শুনে
চলতে হয়। ছোটবেলায় বাবার হাত
ধরে যে আদর্শ আর সততার পথে চলা শুরু করে আজ 
এতদূর
পর্যন্ত এসেছেন, জীবনের বাকি
পথটুকুও তিনি সেই সততা আর আদর্শকে সঙ্গে নিয়েই 
চলতে
চান। 
</p><p>