সূর্য দীঘল বাড়ী মুক্তি পাওয়ার পর বাংলাদেশে যেমন
ছবিটি জনপ্রিয় হয়েছিল তেমন
বিশ্ব চলচ্চিত্র ইতিহাসে গৌরবের সাথে ছবিটি জায়গা
করে নিয়েছিল৷ ছবিটি যখন
বিশ্বের বিভিন্ন চলচ্চিত্র উত্‍সবের জন্য পাঠানো হত
তখন মসিহ উদ্দিন শাকেরও সেসব
উত্‍সবে অংশগ্রহণ করেছেন৷ ছবিটির পুরস্কার পাওয়া
নিয়ে তাঁর নিজের যেমন আনন্দ
রয়েছে সাথে সাথে রয়েছে অনেক কষ্ট৷ আবার মনের
মধ্যে রয়েছে ধারণ করার মত অনেক
ভালোলাগার স্মৃতি৷ বিভিন্ন উত্‍সবে পুরস্কার আনতে
যেয়ে তিনি যেমন বিশ্বের বিভিন্ন
দেশের নামকরা চলচ্চিত্র পরচালকদের সাথে পরিচিত
হওয়ার যেমন সুযোগ পেয়েছেন
তেমনি সেসময়ের প্রবাসী বাংলাদেশীদের প্রিয়পাত্র
হয়ে উঠেছিলেন৷ বিভিন্ন দেশে
পুরষ্কার আনতে যেয়ে তাঁর অভিজ্ঞতা সম্পর্কে বলেন,"আমি
যখন পুরস্কার আনতে যেতাম
সবসময়ই এমন কিছু ঘটতো যা আমার খুব ভালো লাগতো,
যেগুলো আমি কখনও ভুলতে পারিনি৷
Mannheim film festival  এ সূর্য দীঘল বাড়ী
পুরস্কার পেয়েছিল, এ পুরস্কারটি
ম্যানহাম শহরে দেয়া হয়৷ আমার ছবিটি মূল জুড়িবোর্ড
থেকে তৃতীয় পুরস্কার পেয়েছিল৷
ক্যাথেলিক এবং প্রোটেষ্ট্যান নামে দুটি আলাদা
বিচারকমন্ডলী ছিল৷ এই দুটো বিচারক
মন্ডলীরাই আমাকে পুরস্কার দিয়েছিল৷ পুরস্কার পাওয়ার
পরে যখন একথাটি ঘোষণা দেয়া
হল, তখনকার অনুভূতি আমি বোঝাতে পারবো না৷ বিশ্বের
বিভিন্ন দেশের ছবি দেখানো
হয়েছিল৷ আমি ভাবতেও পরিনি আমাদের ছবিটি পুরস্কার
পাবে৷ আমি পুরস্কার নিয়ে
বেড়িয়ে আসার পর আমাকে একজন জড়িয়ে ধরলেন৷ আমি
তখন তাকে চিনতে পারিনি, পরে
জানতে পারলাম তিনি বাংলাদেশ দূতাবাসের দ্বিতীয়
সচিব৷" 
<p>
ভাললাগার ঘটনার পাশাপাশি এই ছবিটি নিয়ে
মসিহউদ্দিন শাকেরের রয়েছে খারাপ
লাগার মত অনেক ঘটনা৷ এমনই একটি ঘটনা ঘটেছিল
Mannheim film festival এ৷
যখন তাঁর ছবিটি তৃতীয় পুরস্কার পাওয়ার পর জুড়ি
বোর্ডের একজন সদস্য জানান যে,
তারা কয়েকজন ছবিটিকে প্রথম পুরস্কার দিতে চাইলেও
জার্মান বিচারক মন্ডলীদের
চাপে পোল্যান্ডের রাজনৈতিক কাহিনী নির্ভর একটি
ছবিকে প্রথম করা হয় "৷
মসিহউদ্দিন শাকের সূর্য দীঘল বাড়ী করার পর আর কোন
ছবি না করলেও অনেক
চিত্রনাট্য করেছেন৷ আবু ইসহাকের মহা পতঙ্গ নামের
বইটি এনিমেশন করার জন্য তিনি
ইউরোপে চিত্রনাট্য পাঠিয়েছিলেন৷ যদি চিত্রনাট্যটি
প্রথম স্থান অধিকার করতে
পারতো তাহলে তাকে ছবি বানানোর জন্য টাকা দেয়া হত
কিন্তু এটি প্রথম না হয়ে
দ্বিতীয় হয়েছিল৷ তাই তিনি টাকা পাননি এবং টাকার
অভাবে আর তাঁর ছবি করা
হয়নি৷ </p><p>