একাত্তরের মার্চে কর্নেল (অব.) কাজী নূর-উজ্জামান ছিলেন অবসরপ্রাপ্ত সেনা
কর্মকর্তা। ২৫ মার্চ পাকিস্তানি বর্বর হানাদার বাহিনী যখন বাঙালী হত্যা শুরু
করে বিশেষত ইপিআর-এর সদস্য ও তাদের পরিবার-পরিজনের ওপর নির্বিচারে
আক্রমণ চালায় তখন ইপিআর সদস্যদের পরিবার-পরিজনের আর্তনাদ তাঁকে বিক্ষুব্ধ
করে তোলে। তিনি তাঁর পরিবার-পরিজনকে ময়মনসিংহ জেলার এক গ্রামে পাঠিয়ে ২৮ মার্চ তৎকালীন কর্নেল শফিউল্লাহর ব্যাটালিয়নে যোগ দেন। মুক্তিযুদ্ধের সর্বাধিনায়ক কর্নেল এমএজি ওসমানী কাজী নূর-উজ্জামানকে
নিজের সাথে রেখে বিভিন্ন কাজের দায়িত্ব অর্পণ করেন। জুলাই মাসে তিনি ৭নং
সেক্টর কমান্ডার হিসেবে দায়িত্ব পান।<p>
অসীম সাহসী স্বাধীনচেতা এই মানুষটির জন্ম ২৪ মার্চ ১৯২৫ সালে। 
<p>
তাঁর জন্মদিনে ‘গুণীজন’ তাঁকে শ্রদ্ধার সাথে স্মরণ করছে।<p>
<p> কাজী নূর-উজ্জামানের বর্ণাঢ্য জীবনী পড়তে
<a href
=http://www.gunijan.org.bd/GjProfDetails_action.php?GjProfId=226>
ক্লিক
</a> করুন।



