বাংলাদেশ ফিল্ম সোসাইটিতে তাঁর আর এক কৃতি পরিচালক
শেখ নেয়ামত আলীর সাথে
পরিচয় হয়৷ শেখ নেয়ামত আলী ছিলেন মসিহউদ্দিন
শাকেরের চেয়ে অনেক বড়৷ তিনি
মসিহউদ্দিন শাকেরকে খুব স্নেহ করতেন৷ মসিহউদ্দিন
শাকের ১৯৭৫ সালে ফিল্ম
সোসাইটির একটি পত্রিকায় লিখতেন, সেই পত্রিকারই
একজন সদস্য ছিলেন শেখ নেয়ামত
আলী৷ তখন থেকেই শেখ নেয়ামত আলীর সাথে তাঁর পরিচয়
ছিল৷ শেখ নেয়ামত আলী
মসিহউদ্দিন শাকেরকে তাঁর ছবি তৈরী করার ইচ্ছার কথা
বলতেন, বিভিন্ন কাহিনীর
চিত্রনাট্য তৈরী করে মসিহউদ্দিন শাকেরকে দেখাতেন৷
মসিহউদ্দিন শাকের আবার তাঁর
চিত্রনাট্যের সমালোচনা করতেন কিন্তু কোন চিত্রনাট্যই
পছন্দ হত না৷ এমন করেই
চলছিল শেখ নেয়ামত আলীর ছবি তৈরীর পরিকল্পনা৷ শেখ
নেয়ামত আলী মসিউদ্দিন
শাকেরকে সব সময় ভালো ছবি তৈরী করার কথা বলতেন৷
কিন্তু ভালো কোন গল্প না
পাওয়ায় তাঁদের ছবি তৈরী করা হয়ে উঠছিল না৷ একদিন
মসিহউদ্দিন শাকের বাসায়
ছিলেন না৷ তখন তাঁর বাসায় বেড়াতে আসেন জেবুন্নেছা৷
তখনও মসিহউদ্দিন শাকেরের
সাথে তার বিয়ে হয়নি৷ তিনি শাকেরের বাসায় সূর্য
দীঘল বাড়ী বইটি রেখে যান৷
মসিহউদ্দিন শাকের বাসায় এসে সূর্য দীঘল বাড়ী বইটি
দেখে দ্বিতীয়বারের মত আবারও
এই বইটি নিয়েই ছবি করার কথা ভাবেন৷ ছোটবেলায়
তাঁর এ বইটি নিয়ে ছবি করার
স্বপ্ন ছিল, বইটি দেখার পর নিজের মধ্যে স্বপ্নটি সফল
করার তাগিদ অনুভব করেন৷
মসিহউদ্দিন শাকের বলেন,"সেদিন অফিস শেষে বাড়ি
ফিরে আমার ঘরে বইটি দেখে
মাকে জিঞ্জাসা করেছিলাম বইটি কে রেখে গেছে৷ তিনি
বললেন আমার এক চাচাতো বোন
এসেছিল সে রেখে গেছে৷ বইটি দেখে আমার মনে হল,
যদি শেখ নেয়ামত আলী ভাই এটি
দিয়ে চিত্রনাট্য তৈরী করতে পারে তাহলে একটি ভালো
ছবি তৈরী করা সম্ভব৷ আমি
শেখ নেয়ামত আলীকে চিত্রনাট্য লেখার জন্য বইটি
দিলাম এবং চিত্রনাট্য লিখে নিয়ে
আসতে বললাম৷ তিনি পরের দিন চিত্রনাট্যের খসড়া
তৈরি করিয়ে নিয়ে আসলেন৷ আমি
তাঁর চিত্রনাট্যের উপরে ঢাকার ফতুল্লা এলাকার ভাষা
দিয়ে ডায়লগ সাজালাম এবং
আমাদের সিদ্ধান্ত চূড়ান্ত করলাম যে আমরা ছবি
বানাবো৷ সূর্য দীঘল বাড়ীর শুরুটা ছিল
এমনই"৷ তিনি আরো বলেন,"সূর্য দীঘল বাড়ী আমাকে
আকর্ষণ করেছে কারণ একসময় আমি
গ্রামে ছিলাম, আমি শহরের সাথে মিলিয়ে গ্রামকে
দেখতে পেয়েছি৷ গ্রামের মানুষের
জীবনের সাথে সূর্য দীঘল বাড়ী বইটির চরিত্রগুলোর মিল
পেয়েছি৷ তাই ছবিটি করতে
পেরেছি"৷ 
<p>
এই ছবিটি তৈরী করতে যেয়ে তাঁকে বহু প্রতিকূলতার
মুখোমুখি হতে হয়েছে৷ তিনি সেসব
প্রতিকূলতা কাটিয়ে উঠে ছবিটিকে আলোর মুখ
দেখিয়েছিলেন৷ বিদেশের মাটিতে তাঁর এই
ছবিটি প্রশংসিতও হয়েছে বহুবার৷ ছবিটি তৈরী করার
সময়কার বিভিন্ন প্রতিকূলতা
সম্পর্কে তিনি বলেন,"কোন গল্প দিয়ে যদি ছবি তৈরী
করতে হয় তাহলে লেখকের অনুমতি
নিতে হয়৷ কিন্তু আমরা লেখকের অনুমতি না নিয়েই
ছবিটির চিত্রনাট্য তৈরী করে
ফেলেছিলাম৷ সূর্য দীঘল বাড়ী বইটির লেখক কাজী
ইসহাক তখন ঢাকা ছিলেন না৷ আমরা
তাঁর কাছে অনুমতি চেয়ে চিঠি পাঠালাম কিন্তু তিনি
আমাদেরকে অনুমতি দিলেন না৷
আমরা কখনও ছবি বানাইনি বলে তিনি আমাদের প্রস্তাব
প্রত্যাখান করলেন এবং তিনি
জানালেন, এই গল্প নিয়ে ছবি করার জন্য আমাদের আগেই
পরিচালক বাদল রহমান অনুমতি
নিয়ে গেছেন৷ সেই সময়ে আমাদের খুব দুঃখ পেয়েছিলাম
কারণ আমরা খুব কষ্ট করে
চিত্রনাট্য তৈরী করেছিলাম৷ একই সময়ে আমরা পত্রিকায়
একটি বিজ্ঞাপন দেখলাম,
বিজ্ঞাপনটিতে লেখা ছিল ভালো ছবি তৈরির জন্য
সরকারি ভাবে কিছু টাকা অনুদান
দেয়া হবে৷ এর জন্য চিত্রনাট্য জমা দিতে বলা হয়েছে৷
আমরা সেই সময় বাদল
রহমানের কাছে জানতে চাইলাম তিনি অনুদানের জন্য
ছবির কথা ভাবছেন কিনা৷ বাদল
রহমান আমাদের জানালেন তিনি এমিলেন গোয়েন্দা
বাহিনীর চিত্রনাট্য জমা দিবেন৷
আমি শেখ নেয়ামত আলী ভাইকে বললাম আমরা সূর্য দীঘল
বাড়ীর চিত্রনাট্য জমা দিয়ে
ফেলি, যদি ছবিটি অনুদানের জন্য নির্ধারণ করা হয়
তখন আমরা আবার ছবিটি করার
জন্য অনুমতি চাইবো৷ এই সিদ্ধান্তে আসার পর আমরা
আমাদের চিত্রনাট্যটি জমা
দিয়েছিলাম৷ সৌভাগ্যবশত আমাদের ছবিটিকে অনুদান
দেয়ার জন্য নির্ধারণ করা হয়৷
এরপর আমরা আবার সূর্য দীঘল বাড়ীর লেখকের কাছে
ছবিটি করার অনুমতি চেয়ে চিঠি
পাঠালাম৷ এবার তিনি আমাদের না ফিরিয়ে অনুমতি
দিয়ে দিলেন এবং বললেন তিনি
আমাদের সাথে কথা বলবেন৷ তিনি ঢাকায় আসার পর
আমরা তাঁর সাথে একটি চুক্তি
করলাম৷ চুক্তিটি ছিল আমরা ছবিটি তৈরী করে প্রথমেই
যে টাকা পাব সেটা তাঁকে
দিয়ে দিব৷ কিন্তু দুঃখের বিষয় হল আমরা তাকে সব
টাকা দিতে পারিনি, কারণ ছবিটি
করতে আমাদের যে পরিমাণে টাকা খরচ হয়েছিল সেই
তুলনায় ছবিটি তেমন ব্যবসা করতে
পারেনি৷ সে সময় সূর্য দীঘল বাড়ী ছবির জন্য সরকার
আমাদের আড়াই লাখ টাকা অনুদান
দিয়েছিল"৷ 
<p>
এতকিছু করে যখন তিনি ছবিটি বানাতে শুরু করলেন তখনও
তাঁকে বেশ কিছু প্রতিকুলতার
মধ্যে পরতে হয়েছে৷ শুরুতেই একদিন শুটিং করার পর
প্রথম নায়িকা ছবি করতে
পারেননি, সমস্যা তৈরী হয় দ্বিতীয় নায়িকা কাকে
নিবেন এ বিষয়ে সিদ্ধান্ত নিতে
গিয়ে৷ ততদিনে তাঁদের বেশি কিছু টাকা খরচ হয়ে যায়,
ফলে তারা ছবিটা বাদও দিতে
পারছিলেন না৷ ছবিটিতে প্রথম নায়িকা হিসেবে
নিয়েছিলেন শর্মিলী ঠাকুরকে এবং
তিনি ছবিটি না করতে পারায় ডলিকে দ্বিতীয় নায়িকা
হিসেবে নিয়ে ছবির কাজ শেষ
করেছিলেন৷ 
</p><p>
যে ছবিটি করে মসিহউদ্দিন শাকের বিশ্ববাসীর কাছে
বাংলাদেশের ভাবমূর্তি উজ্জল
করেছেন সেটি হচ্ছে সূর্য দীঘল বাড়ী৷ একটি নির্দিষ্ট
প্রেক্ষাপটের এই গল্পটি তাঁকে
দারুণভাবে আকৃষ্ট করেছিল৷ তাঁর সবসময় মনে হত এই
ছবিটি আসলে একটি প্রতিবাদ৷
সামাজিক বৈষম্য, ধনী-গরিবের যে বিভেদ তার বিরুদ্ধে
প্রতিবাদ৷ এ কারণেই ছবিটি
সে সময়ের শ্রেষ্ঠ ছবির মর্যাদা পেয়েছিল৷ 
</p><p>